open-index/open-wikipedia-markdown huggingface dataset:
李勞治

**哥羅迪．李勞治**（**Claude Barruck Joseph Lelouch**，又譯做**克魯地．里奴**，）係法國一位電影導演、作家、攝影師、演員同監製。

## 生平
李勞治喺巴黎第9區出世。佢老竇生於一個阿爾及利亞猶太裔家庭，而媽媽就後來亦改信猶太教。李勞治話，佢好細個時佢阿媽就帶佢去電影院躱避蓋世太保嘅追捕。佢爸爸畀咗佢人生第一個相機，佢就開始拍日常生活，後來又拍攝「勒芒大賽車」、環法單車賽。

佢13歲就喺康城業餘電影節攞獎。喺1957至1960年服兵役之前，就已經喺電視台拍嘢。1961年，佢拍咗第一齣劇情長片，但唔成功。

1966年，佢憑執導電影《男歡女愛》贏咗康城影展金棕櫚獎。1967年，《男歡女愛》更贏得奧斯卡最佳外語片同最佳原創劇本獎。之後佢嘅電影作品《春蠶絲未盡》獲提名奧斯卡最佳外語片。

1968年康城影展，佢聯同杜魯福、尚盧高達、路易馬盧、波蘭斯基佔領影展主舞台，抗議影展冇回應同年嘅巴黎學生運動。

1989年，佢支持法國猶太裔女政治人西蒙韋伊(Simone Veil)參選歐洲議會選舉。

1996年，佢嘅作品《孤星淚》贏咗第53屆金球獎最佳外語片。

2012年，佢支持薩爾科齊參選法國總統。2022年，佢支持馬克龍參選法國總統。

## 作品
* 1957 *Quand le rideau se lève*
* 1960 *Le propre de l'homme*
* 1962 *L'Amour avec des si*
* 1963 *La Femme spectacle* 
* 1964 *Une fille et des fusils*
* 1965 *Les Grands Moments*
* 1965 *Pour Un Maillot Jaune*
* 1966 男歡女愛 (Un Homme Et Une Femme)
* 1967 春蠶絲未盡（Vivre pour vivre）
* 1968 *La Vie, l'amour, la mort*
* 1968 *13 jours en France*
* 1969 我所愛的男人（Un Homme qui me plaît）
* 1970 智多星決勝千里（Le Voyou）
* 1971 *Smic, Smac, Smoc*
* 1972 *L'aventure c'est l'aventure*
* 1973 *La bonne année*
* 1973 慕尼黑世運會（Visions of Eight）
* 1974 *Mariage*
* 1974 *Toute une vie*
* 1975 *Le Bon et les méchants*
* 1975 *Le Chat et la souris*
* 1976 *C'était un rendez-vous*
* 1976 第二個機會（Si c'était à refaire）
* 1977 萬里情緣（Un autre homme, une autre chance）
* 1978 *Robert et Robert*
* 1979 *À nous deux*
* 1981 戰火浮生錄 (Les Uns et les Autres)
* 1982 *Édith et Marcel*
* 1983 *Viva la vie*
* 1984 *Partir, revenir*
* 1986 賊爸爸（Attention bandits!）
* 1986 男歡女愛未了緣（Un homme et une femme : vingt ans déjà）
* 1988 *Itinéraire d'un enfant gâté*
* 1989 *Il y a des jours... et des lunes*
* 1992 *La Belle Histoire*
* 1992 *Tout ça... pour ça !*
* 1995 孤星淚（Les Misérables）
* 1995 *Lumière et compagnie*
* 1996 *Hommes, femmes, mode d'emploi*
* 1997 *Hasards ou coïncidences*
* 1999 *Une pour toutes*
* 2001 *And now... Ladies and Gentlemen*
* 2002 他們的911（11'09"01 September 11）
* 2004 *Les Parisiens*
* 2005 *Le Courage d'aimer*
* 2007 給康城的情書（Roman de Gare）
* 2010 *Ces amours là*
* 2011 *D'un film à l'autre* 
* 2014 *Salaud, on t'aime*
* 2015 *Un plus une*
* 2017 *Chacun sa vie et son intime conviction*
* 2019 最美年華（The Best Years of a Life）
* 2021 *Love is Better than Life*
* 2020 *Le Grand Rendez-vous* 

## 攷

## 拎
*
*
*Play It Again網頁李勞治作品香港中文譯名
掩星

**掩星**（）係種天文現象，指一個天體畀穿過佢同觀測者之間嘅另一個物體遮住嘅現象。

## 睇埋
*凌犯
*食 (天文現象)
英國十字棋

（英文：Ludo）係英屬印度時期由印度傳統棋盤遊戲印度十字棋演變而成嘅十字遊戲類遊戲，改咗用六面骰同方形棋盤，係以飛機做主題嘅全球知名棋盤遊戲—飛行棋嘅前身。

## 棋具

* 棋盤中間係一個3*3大細嘅終點區域，四邊會接一個6*3嘅區域。每個區域嘅左邊由尾數起第二格係起點，連接起點旁邊嘅大方格係放置未出發棋嘅區域。
* 一粒六面骰。
* 每個玩家四隻棋。

## 遊戲規則
* 棋先放喺對應顏色嘅未出發區域。
* 每個人輪流擲骰一次。
* 擲到6先可以將一隻棋放喺起點位置。
* 玩家可以根據擲到嘅點數，移動任意一隻已經出發咗棋相應嘅步數。
** 若果擲到6，可以唔移動出發咗嘅棋，而選擇一隻未出發嘅棋放喺起點位置。
** 若果擲到6，可以額外再擲一次骰。
** 若果第三次擲到6，嗰一次行動無效，輪到下一位玩家。
* 途中可以穿過任何棋。如果撞到其他玩家嘅棋，可以將敵人嘅棋踢返去未出發區域，並且可以再擲一次骰。
* 到達終點一定擲到啱啱好嘅點數先至成功。每次有棋到達終點，都可以再擲一次骰。
* 最先將自己嘅所有棋送到終點就為之贏。

## 文獻
*Bell, R. C. (1983). *The Boardgame Book*. Exeter Books.

## 攷
洛克人 (遊戲)

《**洛克人**》（日版名：ロックマン，Rockman，英文版名：*Mega Man*）係一款由遊戲開發商Capcom開發，紅白機專用嘅一款動作遊戲，喺1987年12月17日喺日本首度發售。呢隻遊戲係洛克人系列同洛克人元祖系列嘅第一部作品，仲被移植到唔同嘅平台度。 

《洛克人》係當時以高難度同新奇創意而出名，總共有七關。玩家需要操控主角洛克人打敗瘋狂科學家威利博士手下嘅六個機械人大師，更住摧

毀佢統治世界嘅計劃。遊戲嘅非線性關卡選擇玩法等班玩家可以決定用唔同順序通關，每一關玩家都需要打低一個機械人大師，之後就可以攞到佢嘅特殊武器。因為唔同武器有屬性相剋系統，遊戲嘅其中一個戰略就係要玩家仔細考慮打敗敵人嘅次序，咁就可以攞到對應嘅武器喺之後嘅關卡入邊用。 

呢隻遊戲嘅開發組只有唔夠10個人，北村玲係製作人，稻船敬二負責主要美工，松島信行負責程式設計，音樂就由松前真奈美製作。本作亦係洛克人系列所有遊戲入邊唯一有得分功能嘅作品。 

《洛克人》嘅整體設計廣受玩家好評，被IGN稱為「紅白機史上不可磨滅嘅經典作之一」，同時被IGN同埋《任天堂力量》列為「史上最佳100個紅白機遊戲」之一，1990年金搖桿獎亦授予佢「最佳家用機遊戲」獎，不過呢隻遊戲並冇造成商業上嘅成功，部分媒體認為呢隻遊戲嘅難度偏高。呢隻遊戲為其系列續作同埋衍生作打下咗遊戲玩法、故事線同埋畫面傳統嘅基礎。之後嘅重製版《洛克人洛克人》就喺2006年喺PlayStation Portable平台發佈。

## 故事同人物
20XX年，由於著名機械人設計師萊特博士嘅貢獻，各個領域都有唔同嘅機械人幫人類工作。但係有一日，呢啲機械人突然失控同開始攻擊人類，其中就包括萊特博士製造嘅六部工業用先進機械人，呢六部機械人被稱為「機械人大師」，分別係「剪刀人」、「氣力人」、「冰人」、「炸彈人」、「火焰人」同「電流人」。萊特博士意識到呢啲襲擊嘅罪魁禍首就係佢嘅老對手「威利博士」，但係佢唔知道點做先好。有強烈嘅正義感嘅機械人助手「洛克」主動要求將自己改造成戰鬥型機械人嚟阻止威利博士嘅邪惡計劃，變成「洛克人」。之後佢阻止咗六部機械人大師同恢復咗佢哋嘅中央核心。喺威利博士喺太平洋嘅機械人工廠入邊，製造緊萊特博士嘅機械人複製品。洛克人趕到同威利博士對抗，喺打敗咗六部機械人大師嘅複製品同威利博士為咗打敗佢而特別製造嘅機械人之後，洛克人迎嚟咗同威利博士嘅最終戰。洛克人最終打敗咗威利博士，之後返去同萊特博士團聚。

呢隻遊戲喺西方國家發行嘅版本喺基本劇情上保持一致，但係原說明書上嘅改動就比較明顯。喺呢個版本入邊，洛克人同六部機械人大師都係萊特博士同威利博士合力製造出來嘅（說明書話威利博士係萊特博士嘅前助手），同埋每一個機械人都係為咗畀「怪物城」（原版劇情唔存在）嘅公民謀福祉而製造。但威利博士因為萊特博士將兩人嘅合作成果歸為自己而感到憤怒，同埋想要通過呢啲機械人進行犯罪活動，就竊取咗六個工業用機械人同對佢哋改造，建造成自己嘅機械人大師，意圖控制怪物城同將佢宣佈造自己嘅帝國。萊特博士被威利博士嘅背叛感到恐懼，就差遣洛克人摧毀機械人大師同從威利嘅機械人手中解放怪物城。

## 遊戲玩法

呢個遊戲包含六個橫向捲軸平台關卡，玩家可以自己揀玩嘅順序。喺每關入邊，玩家會控制洛克人突破各種敵人同障礙，最後到達關卡終點同機械人大師頭目對決。玩家贏咗之後，可以得到頭目嘅標誌性攻擊或者「特殊武器」，然後裝備喺洛克人嘅裝備庫入邊。同標準嘅洛克炮唔同，從機械人大師度得到嘅武器唔可以無限使用。玩家需要打低敵人，收集隨機掉落嘅彈藥電池嚟補充能量。敵人有時都會掉落補充體力值（HP）嘅能量電池。雖然玩家可以喺遊戲入邊隨意揀選頭目進行通關，但每一個機械人大師都會被特定嘅一種武器克制，咁就可以鼓勵玩家喺完成嗰關之前先去完成可以收集到嗰款武器嘅關卡，不過玩家都可以重新進入已經過咗嘅關。除咗可以從機械人大師度得到特別武器之外，玩家亦可以得到一個平台生成器，比如喺電流人關卡中，玩家可以收集到「磁束」工具。

呢個遊戲亦有得分功能，打低敵人之後可以得到對應分數，當通關或者收集從敵人掉落嘅提升道具都可以獲得額外分數。每一個機械人大師嘅擊敗分數係50,000到100,000之間嘅隨機值，但打低威利博士之後就可以得到200,000分。因為後期開發組認為得分系統冇必要同對玩家冇意義，呢個遊戲都係所有洛克人系列中唯一有得分系統嘅作品。

當玩家打低咗六個機械人大師之後，最後嘅關卡就會出現喺關卡選單嘅中央。呢關係四個普通關卡嘅結合版，玩家需要穿越威利博士嘅機械人工廠，而且每一個小關卡入邊都至少有一個新頭目需要玩家打敗。喺最後一輪面對威利博士之前，玩家仲需要按照既定順序再次打敗前面嘅六位機械人大師。由於喺呢個關卡裡面洛克人嘅HP同彈藥喺小關卡中唔會恢復，玩家做出嘅每一步都需要深思熟慮。

## 引咗

## 外拎
* 官網
魂斗羅 (遊戲)

**魂斗羅**係日本公司Konami喺1987年出嘅一隻街機捲軸射擊遊戲，亦係魂斗羅系列第一隻遊戲。
鋼鐵蟲師

《**鋼鐵蟲師**》（）係一隻 1996 年出嘅電子遊戲，畀人譽為 run-and-gun 最出名嘅作品之一。

隻遊戲嘅玩家要控制住玩家角色喺遊戲關卡裏面前進，前進途中會一路遇到好多敵人，玩家角色要用手上嘅槍炮射殺敵人（隻遊戲有大量嘅卡通暴力），而且隨住遊戲進展，玩家仲有可能（例如）由「齋靠行同開槍」變成有得揸住坦克車一路前進一路向敵人發炮，令玩家有股進展感。
陳橋兵變

**陳橋兵變**，又稱**陳橋驛兵變**，係中國歷史上一宗發生喺後周顯德七年（960年）嘅軍事政變，亦係五代十國最後一次朝代更替。後周禁軍效仿後漢乾同八年（950年）軍士擁立郭威登基稱帝嘅澶州兵變，於陳橋驛（今河南封丘東南陳橋鎮）擁戴趙匡胤為帝。呢次兵變導致後周滅亡同宋朝建立，亦標誌住五代十國時代即將結束。

## 過程
公元959年，周世宗柴榮死咗，即位嘅恭帝柴宗訓只得七歲。趙匡胤呢個時候擔任殿前都點檢（禁衛軍最高長官）、更兼宋州歸德軍節度使。

後周顯德七年正月（960年）春正月初一日，鎮州（今河北正定）同定州（今河北定州）報稱北漢同契丹嘅軍隊聯合南下，攻打後周，聲勢浩大，請求派兵援助。宰相范質、王溥等執政大臣覲見符太后，將邊報奏明，符太后呢個時候先至二十歲出頭，冇任何政治經驗，只係畀范質等人協商處理。佢哋商量咗一番後，唔理真定假，臨急臨忙畀趙匡胤挂帥，趙匡胤令澶州節度使、殿前軍副點檢慕容延釗先行率兵背上抵禦。趙匡胤帶着高懷德，張令鐸、張光翰、趙彥徽等將，向郭宗訓辭行後，於正月初三日（2月2日），領軍出汴梁愛景門開拔北上，宣徽南院使昝居潤安排筵席，朝廷衆大臣餞送於郊外。其實呢個時候，京城中已經出現咗講點檢做天子嘅謠言，但係呢種謠言，好難傳到皇帝同太后等人嘅耳中，所以都冇引起周廷嘅重視。

傍晚時，軍隊行至**[[陳橋鎮 (封丘縣)|陳橋驛]]**（今河南封丘東南陳橋鎮），夜間啲將士秘密咁講：『而家主上年幼，我輩拚死破敵，邊個知曉，不如立點檢做天子。』都押衙李處耘將將士們嘅秘謀話咗畀趙匡胤嘅弟弟趙匡義，同掌書記趙普等人知。趙匡義等人仲未商議好，啲將士已經到咗屋入面，大聲話要立趙匡胤做天子，趙匡義對大家講：『異姓興王，雖係天意，實乃人心，你等如果能夠約束軍士唔好搶掠，我保你等富貴！』，衆將士高呼應承。趙匡義派遣心腹郭延贇連夜返咗京師，聯繫咗殿前軍都指揮使石守信同殿前軍都虞侯王審琦，畀佢哋喺城內接應。等到天光嗰陣，趙匡義帶住衆將士來到趙匡胤落腳嘅地方，呢個時候趙匡胤仲瞓緊覺，聽到外面有士卒喧譁，即刻坐起身，仲未等佢反應過來，只見啲軍士湧咗入去佢間房，將一件事先準備好嘅黃袍披喺佢身上，然後大叫萬歲，趙匡胤知道木已成舟，就大聲同衆將士講：『你等貪圖富貴，立我為天子，唔知道我嘅號令，你等仲聽唔聽？』。衆將士表示唯命是從，於是佢對衆將士講：『陛下同太后面北而事，朝廷大臣不得欺凌，京城府庫不得擅搶，聽令者厚賞，違令者斬！』衆將士高呼聽令。於是，就咁樣趙匡胤喺佢細佬趙光義，以及幕府趙普、石守信、王審琦等人策劃下，成功鼓動並授意士兵發動兵變反叛後周，為自己黃袍加身，被擁為皇帝。之後趙匡胤率兵回師汴梁（今河南開封），嚴格約束將士軍紀，冇燒殺搶掠，『入城之日，市不改肆』。

趙匡胤還京，佢派客省使潘美先行返到京城通知范質等人，又派人去安置好自己嘅屋企人。而石守信同王審琦已經大開城門，專等趙匡胤入城。當范質、王朴喺早朝嗰陣，聽到潘美傳來嘅消息，個個嚇到驚慌失措。范質對王朴講：『倉促遣將，都係我哋嘅罪過啊！』，講嘢嗰陣差啲將王朴嘅手搲到出血，王朴呢個時候都嚇到無言以對。剩係得京城巡檢使韓通一個人嗱嗱臨退朝，準備集結侍衛軍抵禦，但倉皇抵抗，佢喺路上遇到咗趙匡胤提前派來嘅裨將王彥升，王彥升見佢要集結兵馬，二話不說就殺咗佢，王彥升仲跑到韓通屋企度，殺埋佢一家老小。宰相范質率王溥、魏仁浦被羅彥瓌脅迫嚟到趙匡胤喺城外嘅公署，趙匡胤見到佢哋，痛哭流涕咁講話：『我受世宗厚恩，而家被六軍所迫，先至於此，實在係慚愧至極，而家該點樣做呢？』范質等人仲未回答，帳前羅彥瓌掹劍厲聲講：「三軍無主，眾將議立檢點為天子。再有異言者，斬！」王溥面如土色，降階下拜，范質亦拜，匡胤親自扶起，以優禮待之。初四，後周恭帝禪位，趙匡胤登大寶，發現未有禪位嘅制書，翰林學士承旨陶穀將自己搶先擬好嘅詔書攞出嚟，使趙匡胤順利登基。趙匡胤登上崇元殿，身穿袞龍袍，正式即皇帝位，受百官朝拜。改封郭宗訓為鄭王，符太后為周太后。

趙即位後，初五日改國號為宋，改顯德七年為建隆元年，定都汴梁，呢次改朝換代稱為『陳橋兵變』。後周正式滅亡，共歷三代，享國九年。佢追贈韓通為中書令，又話要斬殺王彥升，但係喺衆人嘅求情下，都係赦免咗王彥升。趙匡胤部將石守信封為宋州節度使，侍衛軍副都指揮使。授高懷德為義成軍節度使、殿前軍副都點檢。授張令鐸鎮安節度使、馬步軍都虞侯。授王審琦為泰寧節度使、殿前都指揮使。授張光翰為寧江節度使、馬軍都指揮使。授趙彥徽武信節度使、步軍都指揮使。其他將領都依次升遷。

## 兵變性質
宋朝嘅官方史書聲稱趙匡胤喺陳橋兵變前並無預謀。但係，近代好多史學家認為，從趙匡胤即位後竟然唔使再出征遼，遼兵即『自行遁去』、《遼史》都冇『是年南寇』嘅記錄以及京師汴梁喺兵變冇耐前即謠傳「點檢作天子」，再加上現成黃袍之預備、禪位詔之事先草擬，及趙匡胤母親之言：『吾兒素有大志，今果然。』即位之後，趙匡胤斬殺封邱嘅守門官，升咗陳橋守門官嘅官職。等史料嚟睇，陳橋兵變應該係一起早有預謀嘅軍事政變。

哈佛大學東亞所研究員黃仁宇評價：『陳橋兵變基本上係一次和平兵變：冇喋血宮門，伏屍遍野，更冇烽烟四起，兵連禍結，幾乎係「兵不血刃，市不易肆」，就成功改朝換代，創造咗唔流血就建立一個大王朝嘅奇蹟。』

## 注釋

## 參考
* 《宋史》·卷一·太祖本紀
氣壓公式

**氣壓公式**係氣象學裏面用嚟計大氣壓強隨著高度變化嘅數學公式。氣壓公式有兩個版本，一個係假設成個大氣層都係恆溫嘅，另一個根據實際上溫度會隨著高度下降而定嘅。兩條公式都假設同一個高度水平個氣壓係一樣嘅。

## 理想情況
喺成個大氣層都係恆溫嘅假設之下，我哋可以根據大氣層嘅溫度 T、地面氣壓 P_0（詳見大氣壓力）、距離地面嘅高度 z 同埋空氣嘅摩爾質量 M 嚟計下喺唔同高度嘅大氣壓強。除咗地面氣壓同埋空氣嘅摩爾質量之外，仲有重力加速度 g_0 同埋氣體常數 R^* 兩個常數。

首先考慮一片薄薄嘅水平空氣包裹，佢嘅厚度係 dz。假設佢嘅表面面積係 A，密度係 \rho，呢個空氣包裹嘅質量就係 \rho Adz，而作用喺佢嘅重力就係 \rho Ag_0dz。假設空氣壓強 P 一個高度嘅函數 P(z)，噉空氣包裹底部嘅壓強就係 P(z)=P，佢頂部嘅壓強就係 P(z+dz)=P+dP。所以，作用喺空氣包裹底部向上嘅壓力係 P(z)A=PA，作用喺空氣包裹頂部向下嘅壓力係 P(z+dz)A=(P+dP)A。因為個空氣包裹處於平衡狀態，根據牛頓第一定律，作用喺佢嘅淨力係 0，所以有：

\begin{align}&(P+dP)A+\rho Ag_0dz=PA\\
&PA+AdP+\rho Ag_0dz=PA\\
&AdP+\rho Ag_0dz=0\\
&AdP=-\rho Ag_0dz\\
&dP=-\rho g_0dz\\
&\frac{\partial P}{\partial z}=-\rho g_0\end{align}

呢條流體淨力平衡公式本身係一條偏微分方程，但係因為水平方向氣壓冇變化（即係 \frac{\partial P}{\partial x}=\frac{\partial P}{\partial y}=0），所以先至可以直接當氣壓係剩係高度嘅函數，而條偏微分方程可以當係常微分方程噉做：

\frac{dP}{dz}=-\rho g_0\cdots(1)

之後，根據理想氣體定律，我哋有：

\begin{align}&PV=nR^*T\\
&P\left(\frac{V}{n}\right)=R^*T\\
&P\left(\frac{\rho V}{n}\right)=\rho R^*T\\
&PM=\rho R^*T\\
&\rho=\frac{M}{R^*T}P\cdots(2)\end{align}

將 (1) 同 (2) 合埋，變成：

\begin{align}&\frac{dP}{dz}=-\left(\frac{M}{R^*T}P\right)g_0\\
&\frac{dP}{dz}=-\frac{g_0M}{R^*T}P\end{align}

呢條係一條可分離嘅一階微分方程。利用變量分離法可以得到：

\begin{align}&\frac{dP}{P}=-\frac{g_0M}{R^*T}dz\\
&\int_{P_0}^P\frac{dP}{P}=\int_0^z\left(-\frac{g_0M}{R^*T}\right)dz\\
&[\ln|P|]_{P_0}^P=-\frac{g_0M}{R^*T}[z]_0^z\\
&\ln P-\ln P_0=-\frac{g_0M}{R^*T}z\\
&\ln\frac{P}{P_0}=-\frac{g_0M}{R^*T}z\\
&\frac{P}{P_0}=e^{-\frac{g_0M}{R^*T}z}\\
&P=P_0e^{-\frac{g_0M}{R^*T}z}\end{align}

呢條就係假設成個大氣層都係恆溫嘅氣壓公式。

## 實際情況
喺實際情況之下，氣溫會根據氣溫垂直遞減率 L_b 隨著高度下降，其中 L_b 係一個常數。假設地面嘅溫度係 T_0，噉根據氣溫垂直遞減率嘅定義，可以得到喺高度 z 嘅溫度係 T=T_0-L_bz。所以有：

PM=\rho R^*(T_0-L_bz)

所以條公式就變成：

\begin{align}&\frac{dP}{dz}=-\frac{g_0M}{R^*(T_0-L_bz)}P\\
&\frac{dP}{P}=-\frac{g_0M}{R^*(T_0-L_bz)}dz\\
&\int_{P_0}^P\frac{dP}{P}=\int_0^z\left[-\frac{g_0M}{R^*(T_0-L_bz)}\right]dz\\
&[\ln|P|]_{P_0}^P=\frac{g_0M}{R^*}\left[\frac{1}{L_b}\ln|T_0-L_bz|\right]_0^z\\
&\ln\frac{P}{P_0}=\frac{g_0M}{R^*L_b}\ln\frac{T_0-L_bz}{T_0}\\
&\frac{P}{P_0}=\left(\frac{T_0-L_bz}{T_0}\right)^{\frac{g_0M}{R^*L_b}}\\
&P=P_0\left(\frac{T_0-L_bz}{T_0}\right)^{\frac{g_0M}{R^*L_b}}\end{align}

呢條就係根據實際上溫度會隨著高度下降而定嘅氣壓公式。

## 根據參考高度而定嘅氣壓公式
除咗海平面嘅大氣壓力，我哋亦都可以用任何參考高度嚟定義氣壓公式。喺呢種情況下，當我哋對條偏微分方程進行積分嘅時候，因為個高度嘅下限係 z_0 而唔係 0，所以條氣壓公式裏面所有有 z 嘅地方都要由 z-z_0 代替，即係：

P=P_0e^{-\frac{g_0M}{R^*T}(z-z_0)} （假設恆溫大氣層）

P=P_0\left[\frac{T_0-L_b(z-z_0)}{T_0}\right]^{\frac{g_0M}{R^*L_b}} （根據氣溫垂直遞減率）
鹽田國際集裝箱碼頭

**鹽田國際集裝箱碼頭**，通稱**鹽田國際貨櫃碼頭**，簡稱**鹽田港**，係中國一個港口，位於廣東省深圳市鹽田區大鵬灣前香港水域。鹽田港為和記黃埔（重組後長江和記實業）與深圳市人民政府合資嘅企業。鹽田港分為東、中及西港，其中中港分為第一至三期、西港分為第一至二期；東港已於2016至17年間完成填海工程，但至今仲未建設。

## 歷史文化
鹽田港係深圳第一批中港合營及國企民企合作嘅碼頭之一，但同西部港區嘅眾多碼頭唔同，鹽田港嘅香港合營企業為和記黃埔，為國際間數一數二嘅碼頭經營者。碼頭於1994年開始經營，多年來均統一管理深圳東部港區嘅碼頭。

和黃經非全資附屬公司和記鹽田港口持有鹽田港碼頭(和記港口約佔和記鹽田港口65%股權、和黃佔和記港口80%權益，直至和記港口信託嘅出現)。和記港口(當時為和黃全資附屬公司)於1998年增持鹽田港 (原第一、二期)至49.95%(由1997年嘅47.75%及1996年嘅43.6%)，於2000年間接持有增至50.5%權益，及後非按比例於投資港口擴建, 使權益百份比下降至48% (第一、二期)、42.74% (第三期)、42.74% (西港區)；並由於和黃於2006年出售20%和記港口權益予新加坡國際港務集團，使和黃間接控制嘅權益實為38%、34%及34%。

和記鹽田港口於2007年提出收購鹽田港股份持有嘅西港區部分權益，作價人民幣現金 270,628,000 元。完成轉讓時，和記鹽田港口與鹽田港股份持有之合資公司股份權益分別由 41.67%與 58.33%調整至 65%與 35%。

2009年和記鹽田港口第三大股東華潤創業向母公司華潤集團出售嘅估值總額約港幣47.84 億元嘅非核心業務(加現金港幣3,000 萬元)換取超市及酒廠資產價值總額約港幣49.37 億元，其中便包括間接持有嘅和記鹽田港口10%權益(經Wattrus Limited)。

2010年中遠太平洋向馬士基購入其直接及間接持有嘅和記鹽田港口13.7%股權及股東貸款，作價520,000,000美元現金，使中遠太平洋增持和記鹽田港口至約20.55%(直接及間接)。 和記鹽田港口嘅其他股東Mitsui & Co.(H.K.) Limited (約2.7%)及Birrong Limited(約1.4%)。

2010年12月31日收市後和黃(或其附屬公司)向華潤集團(或其附屬公司)收購其手持嘅中港碼頭股權，作價港幣57億，其中便包括和記鹽田港口全數10%股權。

碼頭第一二期及西港區嘅第二大股東為鹽田港股份()，1997年於深圳交易所上市；公司總股本12.45億股。其中，國有法人股83875萬股(67%, 由鹽田港集團持有；深圳市國資委持有鹽田港集團100%股份)，社會公衆股等40625萬股(33%)。

2009年碼頭吞吐量為857萬9千個標準箱。中港擴建工程進行中。

2021年6月，長江和記實業與深圳市鹽田港集團有限公司訂立合資企業協議，成立50/50合資企業，以建設、發展、營運及管理位於深圳鹽田國際貨櫃碼頭東邊約120公頃、長約1470米之貨櫃碼頭一期。

2022年11月23日，鹽田港完成首單液化天然氣船對船加注。

## 數據

## 參考

## 睇埋
* 深圳港
* 平鹽鐵路-由和記港口信託於2001年向廣州鐵路集團購入，為本港口嘅配套鐵路
股東大會

**股東大會**（Shareholders Meeting）由全體股東組成，係公司嘅最高權力機構，分為年度股東大會（又稱週年股東大會；Annual General Meeting，縮寫AGM，直譯「年度大會」）同臨時股東大會。年度股東大會每年召開一次，應當於上一會計年度結束後嘅6個月內舉行；臨時股東大會則會喺特殊情形時喺法律規定期限內召開。股東會嘅議案投票通過與否並非取決於投票股東人數，而係由投票股東嘅持股比例加起來係咪超過冚唪唥股權嘅半數來決定，會議主要內容為選舉董事、監察人，決議盈餘分配、蝕撥補及其他重大議案。喺某啲國家如美國，部份股東如創業時嘅股東，可以喺股東大會獲得高過佢哋持股比例嘅投票權，例如持有一股股票但係擁有兩股股票嘅投票權。一般嚟講，股東會都係由公司嘅負責人（如董事長）親自主持。另外，為解答股東公司法令與財務問題，需要指派律師與會計師列席。

## 紀念品
喺一啲地方，如日本、台灣，召開股東大會前，部份公司會贈送紀念品畀股東，紀念品嘅內容大多為：

*價廉嘅日常生活用品，如米、手電筒
*公司自己生產嘅產品，如台塑集團贈送自家生產嘅洗衣粉等
*服務嘅優惠券、限定門票，如日本嘅電影公司贈送股東電影招待券、唱片公司舉辦剩係得股東可參加嘅演唱會等。

不過都有公司為降低成本，而唔送任何紀念品畀股東。

## 另類股東會
除咗一般嘅股東會外，有啲公司嘅股東會會加入額外嘅項目，例如鴻海集團曾喺股東會結束後招待與會股東到員工餐廳用餐。而波克夏更將股東會擴大舉辦成幾日嘅嘉年華會，旗下嘅各公司會設攤展示。

## 大會相關事項
* 董事會
* 註冊會計師
* 財務報告
* 年報

## 攷
轉口港

**轉口港**係指以從事轉口貿易為主嘅港口，好多時專門指東方國家同西方國家轉口貿易。

## 著名嘅轉口港

* 香港
* 台灣高雄港
* 台灣基隆港
* 中國深圳鹽田港
* 中國上海洋山港
* 新加坡港
* 印度奎隆
* 阿聯杜拜
* 土耳其伊斯坦堡
* 荷蘭鹿特丹
* 德國不萊梅港
* 南非開普敦
* 剛果博馬
* 巴拿馬科隆
* 美國紐奧良

## 歷史上嘅轉口港

* 琉球國那霸港

## 睇埋
*自由港
太古船塢

係香港舊時一座船塢，喺港島東區鰂魚涌太古城現址，由太古洋行開設，係當時亞洲其中最大規模嘅船塢之一。

## 歷史

1883年，太古公司喺本來一片荒蕪嘅鰂魚涌附近發展當時香港最龐大嘅工業區，設立咗太古船塢、太古糖廠及香港汽水廠。太古船塢嗰陣已經係香港規模最大嘅船塢，一度僱用咗超過5,000名工人，而造船技術同出產船隻嘅排水量都同日本齊名。

太古洋行為太古船塢職工喺船塢側嘅西灣河及鰂魚涌一帶興建宿舍，全以太字為名。太古亦創辦咗太古小學，供職工嘅子女就讀。

1910年代至1971年，太古船塢都兼營位於九龍尖沙嘴九廣鐵路側邊嘅藍煙囪貨倉碼頭。其中，都喺香港淪陷時期，被日軍佔領，而被炮彈炸毀。但戰後規模反而更大，員工設施同福利更完善。

1970年代，隨著香港造船業式微，太古船塢與黃埔船塢喺新界西青衣合併成今日嘅香港聯合船塢。太古船塢原址則發展為住宅及商業區，成為今日嘅太古城。

太古船塢曾於1971年發生五級大火，當時停泊於船塢內進行維修嘅一艘古巴貨輪着火，釀成3死4傷。

## 太古船塢出產船隻

File:HMAS Whang Pu.jpeg|（1920年建造）
File:SS Shuntien (1934).jpg|（1934年建造）
Fatshan II Swire Flag.jpg|佛山號


## 相關文章
*黃埔船塢
*藍煙囪貨倉碼頭

## 出面網頁

*太古 | 太古今昔 - Swire
試誤法

（）係解難嘅一種方法，指面對問題嗰陣一路係噉試唔同方法，務求最後搵到正確嘅解決方法為止。

## 睇埋
*認知心理學
*學習同強化學習
皮卡地里綫

**皮卡地里綫**（）係倫敦地下鐵路綫之一，由北倫敦郝科士打出發，穿越市中心西區到西倫敦厄頓鎮，分做兩條支綫分別去希斯路機場同屋士橋，全長，共53個站，屬深層地鐵（deep-level tube）路綫，路綫圖上以深藍色代表。

前身喺通車，來往芬士巴利公園同咸默史密夫。1930年代，皮卡地里綫分別由兩邊總站向外延伸，向北經新起路段延長到郝科士打；向西同區域綫路軌並行到厄頓鎮，一條分支同區域綫共用佢原有嘅路軌去侯斯路西（1964年區域綫服務完全撤出呢段），另一條分支就接管區域綫去南哈羅嘅支綫並沿大都會綫路軌延伸到屋士橋。1970年代，由侯斯路西延長到希斯路中（而家嘅希斯路二、三號客運大樓），係第一條服務呢個英國最重要機場嘅鐵路綫；並分別喺啓用服務四號客運大樓嘅單向迴圈，同喺由一、二、三號客運大樓延長到五號客運大樓。

皮卡地里綫用緊86抽六卡運行，呢款列車由車廠製造，係為路綫延長到希斯路機場特製。由製造嘅94抽九卡列車預計喺2025年起投入服務，到2027年完全取代1973型列車後，預期喺未更新訊號系統嘅情況下都可以由而家每個鐘24班車加到27班；車廂間貫通、全車廂用闊門以及有空氣調節嘅特點，係倫敦地下鐵嘅深層路綫系統中首見，皮卡地里綫將會係首條用呢款車嘅路綫:。

皮卡迪利綫途經大英博物館、Harrods百貨公司、海德公園、白金漢宮、李斯特廣場同等等好多倫敦景點。

## 路綫

### 站一覽
# 卡克福斯特
# 橡木林
# 南門
# 亞諾斯高夫
# 磅林
# 綠林
# 登碧里
# 曼諾樓
# 芬斯貝利公園
# 阿仙奴
# 賀樂威道
# 卡利東尼安道
# 國王十字聖潘克拉斯
# 羅素廣場
# 賀本
# 高雲花園
# 李斯特廣場
# 皮卡迪利圓環
# 海德公園角
# 騎士橋
# 南肯辛頓
# 告士打道
# 伯爵宮
# 男爵宮
# 咸默史密夫
# 特南綠地
# 艾頓鎮
# 南伊靈
# 北田
# 大波士頓
# 奧斯特利
# 豪士羅東
# 豪士羅中
# 豪士羅西
# 赫頓十字
# 希斯路機場4號客運大樓
# 希斯路機場2及3號客運大樓
# 希斯路機場5號客運大樓
# 伊靈公園
# 北伊靈
# 皇家公園
# 艾伯頓
# 實貝利城
# 實貝利山
# 南哈羅
# 雷拿士里
# 伊士各
# 大雷士廉
# 雷士廉
# 易根咸
# 希靈登
# 阿克斯橋

## 註

## 參考資料

### 通用來源
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (Wikipedia Library ID accepted)
* 
* 
* 
* 
* 
* 

## 出面網頁

* 
*  – 1933 promotional map of extension (Archive)
* 
*
係噉跑遊戲

（）係一隻電子遊戲類型，可以算係平台遊戲一種。

## 定位

呢隻類型早喺 1980 年代已經存在、但要去到 2000 年代先開始盛行。係噉跑遊戲最大特徵係：

－即係話玩家角色會「係噉跑」。呢啲遊戲傾向會比較要求玩家反應快，會（例如）要求玩家一見到障礙物出現就喺 1 秒內畀反應撳掣，令玩家角色起跳或者以第啲方式避開障礙物－如果玩家角色唔跳，就會一嘢撞落嚿障礙物度受傷，生命值扣到咁上下玩家角色就會死。部份嘅係噉跑遊戲仲會配合埋程序生成技術，教隻遊戲自動噉產生關卡畀玩家跑。

## 簡史

例如係 1999 年嘅著名廣告遊戲《百事超人》（Pepsiman）就畀人指係係噉跑遊戲嘅一隻早期作品：喺（例如）都係 1990 年代後半出嘅《孖寶兄弟 64》當中，玩家可以控制瑪利奧自由噉郁，向前後左右上下 6 個方向郁，而如果瑪利奧企喺唔郁嘅平地上面而玩家乜掣都唔撳，瑪利奧就會一路企定定唔郁；喺《百事超人》裏面就唔同，無論玩家撳唔撳掣都好，主角百事超人都會一路係噉向前跑，百事超人喺關卡入面會遇到各種危險嘅嘢，例如係各種障礙物（百事超人全速撞落去會受傷）或者地面嘅窿（百事超人會跌落去）呀噉，玩家要做嘅係控制百事超人嘅左右郁動同埋跳躍，令百事超人避開嗮啲危險嘢，最後安全抵達關卡終點。

係噉跑遊戲到咗 2000 年代中後開始進入全盛。有電子遊戲業界人士指，噉係因為手機遊戲嘅崛起：手機遊戲顧名思義係喺智能手機上面玩嘅遊戲，呢啲遊戲因為喺手機上面玩，技術限制表示佢哋嘅操作方式唔可以太複雜，於是有好多遊戲製作者就索性唔使玩家控制主角前後郁，淨係要玩家控制左右閃避同跳躍嚟避開障礙物。例子可以睇吓 2011 年出嘅《Temple Run》同相關嘅作品。

## 睇埋
*平台遊戲
*電子遊戲類型一覽
## 註釋

## 攷
Temple Run

（類似）係一隻 2011 年嘅手機遊戲，出名在幫咗手普及係噉跑遊戲。

## 睇埋
*係噉跑遊戲
副董事長

**副董事長**（）即係董事會副主席，喺日本韓國稱為**副會長**），係指一間公司董事會嘅備位領導者，由董事會喺董事中選出。當董事長因故唔做得嘢時，由副董事長代理佢嘅職務。並唔係每一家企業都設有副董事長。

## 產生
*股份有限公司董事會可設副董事長，由全體董事選舉產生。

## 相關條目
*董事會
*股東大會

類:公司決策層
拼接圖電子遊戲

**拼接圖電子遊戲**係一種電子遊戲圖像做法。响一隻拼接圖式遊戲裏面，遊戲世界明顯分做一格格噉，一件物件（遊戲角色或者障礙物）嘅位置一定係喺其中一格嗰度，冇得話身處响相鄰嘅兩格之間；一般嚟講，拼接圖式做法畀人覺得算係比較原始，需要嘅運算量少，但到咗廿一世紀初已經好少可會用。

## 睇埋
*戰略遊戲
*桌上 RPG
*2D 電腦圖像

## 引咗
磐城FC

是日本福島縣磐城市的足球俱樂部。2022年，加入日本職業足球聯賽，球隊現在效力在日本職業足球乙級聯賽。

## 史
2012年成立。2023年加入日本職業足球聯賽。

## 參考
劉的之

**劉的之**（Dick Lau Tik-Chi）係香港電影男演員，活躍喺1980年代末期至1990年代，代表作係1995年上演同陳寶蓮合作嘅《偶遇》。佢喺香港出世，籍貫江蘇武進。網上有人話佢過左身，但係未經證實。其後據悉，劉的之喺1998年死於愛滋病。

## 出演作品
*公子多情 (1988)
*傲氣雄鷹 (1989)
*烈火危情 (1991)
*偷試隔牆花 (1992)
*赤裸羔羊 (1992)
*男盜女娼 (1992)
*不羈的心 (1993)
*雨夜天魔 (1993)
*摩登龍爭虎鬥 (1994)
*滅門慘案II借種 (1994)
*沙甸魚殺人事件 (1994)
*不文女學堂 (1994)
*青樓十二房 (1994)
*偶遇 (1995)
*玻璃鎗的愛 (1995)
*孽慾追擊檔案之邪殺 (1996)
*假男假女 (1996)
*收數唔該 (1997)
*赤足驚魂 (1997)
*迷色陷阱 (1998)

## 參考

## 出面網頁
*
超音鼠 3D Blast

**超音鼠 3D Blast**（英文：Sonic 3D Blast），係世嘉1996年出嘅一隻遊戲，用咗等軸測遊戲圖像。

## 場地
*綠樹林區
*生鏽的廢墟區
*春季體育場區
*鑽石塵區
*火山谷區
*基因小工具區
*恐慌傀儡地帶

## 參考


## 連出去
*官方網站
*超音鼠維基超音鼠3D
*超音鼠3D影片
*超音鼠3D線上遊戲
等軸測遊戲圖像

**等軸測遊戲圖像**係一種圖像技術。喺呢種圖像下，電腦會顯示擬三維噉嘅畫面：顯示嘅圖像望落似係三維，但並非用真正三維噉嘅透視投影嚟表示，而係用等軸測投影，所以仔細啲睇就會發覺根本唔係真嘅三維。噉畫嘅好處係，只需要做相對簡單嘅二維運算，就已經可以做出好睇嘅三維效果。

等軸測圖像常見於一九八〇至一九九〇年代嘅視像遊戲。但係就算到咗二十一世紀，仍然有唔少遊戲開發者會採用呢種圖像，理由可能係覺得呢種圖像風格獨特，有一種截然不同嘅美感。

## 概論

所謂等軸測（ ）嘅畫法其實係一種畫工程圖或者建築圖則嘅常用技巧，原理係唔用消失點，唔做 foreshortening，而係 x、y、z 三軸都直接按比例放大縮細；設計圖用嘅正式畫法係用 30° 角，但係用喺電腦圖像嗰陣，因為長濶一樣嘅像素砌唔出 30°，20世紀嘅遊戲，好多時都唔係真係畫 30° 角，不過話雖如此，當時嘅像素，除非講緊嘅係個 Unix 用家所以佢特登校到個電腦熒光幕啲像素變咗正方，其實好多個人電腦根本唔係用長濶一樣嘅像素，所以其實唔可以用而今嘅認知去分析當時究竟用咗乜嘢角度。

用依種手法畫遊戲畫面，好似係下面幅圖噉，幅圖望落好立體，但近啲睇就會發覺依幅圖查實係由一大堆二維嘅精靈圖砌埋一齊而成嘅。只不過係啲精靈圖幅幅都畫到好似由若干角度望落佢度噉嘅樣，產生個錯覺，令個環境睇起上嚟似真嘅三維。





用咗等軸測遊戲圖像嘅遊戲，例子包括一九九六年嘅《超音鼠 3D Blast》。二〇〇〇年嘅《模擬市民》都用咗接近等軸測嘅圖像。亦有部份遊戲，實際上用咗三維圖像，只不過係透過有技巧噉運用鏡頭嘅擺位，令到隻遊戲睇落好似係等軸測嘅噉。

## 數學

等軸測投影算係平行投影嘅一個特殊情況。下圖係用等軸測嘅方式嚟畫立方體：想像嘅空間中有 x、y、z 三條軸，每對軸之間喺二維畫面望落係成 120° 角是為**等軸**。

遊戲程式有齊晒所需嘅精靈圖，就要同遊戲空間嘅每一格畀返個坐標值，然後就要按照軸之間嘅角度同坐標位置，計每格相應嘅精靈圖要顯示喺畫面嘅邊個位。

## 穿崩

等軸測式嘅圖像查實並唔合乎現實，所以有機會穿崩，出現不可能物體。好似係下圖噉，如果淨係睇住幅圖左邊嗰兩個波，第一眼望應該會覺得佢哋高度相等，但係望向右邊，平台嘅結構則清楚顯示藍色嗰個波應該位置較高：

至於點解會有噉嘅情況，可以睇睇透視投影嘅概念。

## 睇

*電腦圖像

*景深感知

*立體投影

## 引

## 註
周景揚

**周景揚**（Garry, Chow Ging-Yeung），香港電影前男演員，活躍喺1980年代末期至1990年代，代表作係1991年上演同任達華合作嘅《海狼》。

## 出演作品
*神勇雙妹嘜 (1989) – 飾演警察
*相見好 (1989) – 客串周慧敏男友
*洗黑錢 (1990)  – 飾演警察阿德
*海狼 (1991) – 飾演越南船民Gary
*地下兵工廠 (1991) – 飾演歹徒Ben
*少年衛斯理之天魔之子 (1993) – 飾演天魔	 	 
*少年衛斯理II聖女轉生 (1994) – 飾演天魔

## 出面網頁
*
Mercedes-Benz Arena

**Mercedes-Benz Arena**（；）係上海浦東新區一個文化演出場館，原本係**中國2010年上海世界博覽會文化中心**。2007年開工，2010年3月起好。

## 出面網頁

* Mercedes-Benz Arena official homepage
* Mercedes-Benz Arena AEG homepage

類:上海運動
類:浦東新區
我只在乎你

《**我只在乎你**》係鄧麗君嘅國語歌，收錄喺1987年嘅同名專輯。首歌日語版叫做《**任時光從身邊流逝**》（），又譯**任時光從身畔流逝**、**韶光流逝**。

## 參考資料
冬泳

**冬泳**（）係指冬天喺戶外水域（例如：河、湖、海等）喺自然水溫之下進行嘅游水活動。冬泳對身體有好多益處，例如有效增強肺活量，血管亦因為水溫較凍而加快收縮同擴張，從而促進血液循環。所以，經常游冬泳嘅人好少會患感冒，冬天亦唔怕凍。

香港拯溺總會每年都會喺1月1號舉辦元旦冬泳比賽，賽程約六百米，分為：「奪標組」（設有獎項畀每組首六名完成賽事嘅運動員）同「暢泳組」（目的係鼓勵對冬泳同拯溺運動有興趣嘅人士參與）。

## 參考
彩虹列島

**彩虹列島**（），係由TAITO開發嘅泡泡平台遊戲，又帶有射擊遊戲成份，1987年推出。

## 參考


## 出面網頁
*泡泡龍維基彩虹列島
*彩虹列島影片
*彩虹列島線上遊戲（NES）
超級瑪利奧立體世界

**超級瑪利奧立體世界**（）係2013年一隻Wii U平台遊戲。

## 參考


## 出面網頁
*
*瑪利奧維基超級瑪利奧立體世界
*超級瑪利奧立體世界影片
大金剛國度

**大金剛國度**（Donkey Kong Country），喺日本叫**超級大金剛**，係1994年一隻平台遊戲。
愛情宣言

《**愛情宣言**》係臺灣歌手齊秦嘅第七張專輯，喺1990年1月24號發行。

## 曲目

## 製作名單
監製：段鍾潭

製作：虹音樂工作室

製作總監：齊秦

製作人：劉天健

編曲：涂惠源、KEITH STUART (A1)

吉他：倪方來、江建民

貝斯：劉天健

鍵盤：涂惠源

鼓：徐德昌

和聲編寫：林美滿、李琳

和聲：林美滿、李琳、黃秀偵

錄音師：鍾國泰 (白金)、王廣武 (雅絃)

混音：鍾國泰 (白金)

錄音室：白金、雅絃

創意：王念慈

攝影：SAM WONG
 
平面設計：劉開工作室

美術指導：劉開 (台灣)、奚仲文 (香港)

美術製作：林素素

## 發行版本

*卡式錄音帶

*黑膠

*CD

## 音樂錄影帶
*愛情宣言
*別在窗前等我

## 參考資料
何佩珊 (香港)

**何佩珊**係香港財經新聞女主播，2021年出道，做過Now TV同香港有線電視財經新聞主播，之後轉到無綫電視，而家係財經組記者，做智富360或者交易現場嘅編輯，最經典係同方力申做訪問，無啦啦上咗娛樂新聞。
陽光瑪利奧

**陽光瑪利奧**（）係喺2002年出嘅一隻GameCube平台遊戲。

## 場地
;德爾菲諾島
*德爾菲諾機場
*科羅納山

## 參考


## 出面網頁
*
*瑪利奧維基陽光瑪利奧
*陽光瑪利奧影片
超級馬騮波系列

**超級馬騮波系列**（）係由世嘉開發喺2001年出嘅一隻平台遊戲。

隻遊戲將玩家角色擺喺一個扭蛋波裏面，玩家角色要喺關卡入面碌嚟碌去。

## 主要角色
*AiAi
*MeeMee
*Baby
*GonGon
*YanYan
*Doctor
*Jam
*Jet

## 系列遊戲一覽
超級馬騮波大多數系列遊戲都唔會出畀世嘉自己嘅遊戲機，而出畀喺其他公司嘅遊戲機。

*超級馬騮波
*超級馬騮波2
*超級馬騮波Jr.
*超級馬騮波豪華版
*超級馬騮波觸摸滾動
*超級馬騮波大冒險
*超級馬騮波香蕉閃電戰
*超級馬騮波一步一步
*超級馬騮波3D
*超級馬騮波現嚐好滋味
*超級馬騮波香蕉狂熱
*超級馬騮波香蕉大亂鬥

## 參考
Portal 系列

《****》 （類似）係首作喺 2008 年出嘅一隻解謎平台遊戲系列，廣泛噉畀人認為 3D 解謎平台遊戲第一隻成功作品。
超級瑪利奧銀河 2

**超級瑪利奧銀河 2**（）係任天堂喺 2010 年發行嘅一隻 Wii 平台遊戲。

## 參考


## 出面網頁
*
*瑪利奧維基超級瑪利奧銀河2
*超級瑪利奧銀河2影片
古惑狼

**古惑狼**（）係古惑狼系列電子遊戲嘅主角，雖則譯名叫做「狼」，但其實係隻 Bandicoot。

## 睇埋
*平台遊戲
電子遊戲吉祥物

**電子遊戲吉祥物**係指發行電子遊戲嘅公司攞嚟做自己代表嘅角色。好多遊戲（尤其是平台遊戲）會以卡通化、有明顯個性嘅角色做玩家角色，呢位主角會具有特殊異能，而且成隻遊戲會設計到靠佢嘅異能提供獨特嘅體驗。假如隻遊戲受歡迎，就好可能會成為遊戲公司嘅吉祥物。

好似係世嘉嘅超音鼠噉，超音鼠最大特徵就係速度快，能夠以快過瑪利奧同大金剛好多嘅速度奔馳－主角有與眾不同嘅特徵；而有超音鼠相關遊戲嘅開發者喺 2017 年受訪嗰陣透露，佢哋設計超音鼠相關遊戲嘅關卡嗰時，成日會花好多心機設計（例如）啲斜坡，想畀玩家多機會靠住喺斜坡度向下衝嚟加速－隻遊戲嘅關卡設計配合主角嘅特徵。

## 角色
*瑪利奧
*大金剛
*超音鼠
*古惑狼
*Spyro
*固體蛇
## 睇埋
*吉祥物平台遊戲
*吉祥物

## 參攷
四大自由

**四大自由**（）係美國總統羅斯福喺1941年1月6號發表嘅國情諮文入面，提出四項基礎嘅自由：
*言論自由（）
*信仰自由（）
*免於匱乏嘅自由（）
*免於恐懼嘅自由（）
絲路 (搞清楚)

**絲路**通常係絲綢之路嘅簡稱，亦可以係：
*絲路 (梁靜茹專輯)
*絲路 (齊秦專輯)
*絲路 (網站)
平台格鬥遊戲

（）係一種電子遊戲類型，結合咗平台遊戲同格鬥遊戲。玩家控制嘅角色要喺佈滿平台嘅環境入面移動，同時同對手進行格鬥。

一般認為，呢隻遊戲類型最典型嘅例子係《任天堂明星大亂鬥》。
耶古布巴錫高夫斯基

**・**（，）係一個波蘭嘅男足球員，而家效力緊波蘭乙組足球聯賽球隊克拉科夫。

## 葳蕤嘢
### 2012年歐國盃
喺2012年6月8號歐洲國家盃揭幕戰對陣希臘嗰場比賽度，耶古布巴錫高夫斯基助攻畀利雲度夫斯基射入一球，幫國家隊以一比一同對手打和。喺小組賽第二輪1:1打和俄羅斯嘅比賽，佢以一球超遠射幫國家隊摱平比分，喺賽後贏到「全場最佳球員」呢個名銜。

## 攞過嘅獎

### 球會
;克拉科夫
* 波蘭甲組足球聯賽: 2004–05冠軍; 2005–06亞軍

;多蒙特
* 德甲: 2010–11, 2011–12冠軍; 2012–13, 2013–14亞軍
* 德國盃: 2011–12冠軍; 2007–08, 2013–14, 2014–15亞軍
* 德國超級盃: 2013, 2014冠軍; 2011, 2012亞軍
* 歐洲冠軍聯賽: 2012–13亞軍

### 個人
* 波蘭足球甲級聯賽俱樂部年度最佳中場: 2006年
* 波蘭足球甲級聯賽最佳11人: 2006–07賽季
* 波蘭年度最佳球員: 2008年, 2010
* 波蘭足球協會年度波蘭足球先生: 2010年
* 波蘭國家足球隊年度最佳球隊: 2010年
* Footballer of the Year by the readers of "Sport": 2008年, 2010年
* 多蒙特年度最佳球員: 2008年

## 效力過嘅球隊
*波蘭足球代表隊
*費倫天拿足球會
*多蒙特

## 參加咗
*2012年歐洲國家盃
2016年歐洲國家盃 2018年FIFA世界盃 2006–07年歐洲足協盃 2012/13年度歐洲聯賽冠軍盃 2013–14年歐洲聯賽冠軍盃 2014–15年歐洲聯賽冠軍盃 2015–16年歐霸盃
德國甲組足球聯賽

## 攷

## 拎
卡美奧基歷

****（，）係一個男足球員，而家效力緊喺意乙球隊賓尼雲圖。

## 攞過嘅獎

## 效力過嘅球隊
*巴勒莫足球會
*拖連奴足球會
*拖連奴足球會
*波蘭足球代表隊
*皇家馬德里足球會
*拿坡里足球會
*摩納哥體育會足球會

## 參加咗
*2018年FIFA世界盃
*2016年歐洲國家盃

## 攷

## 拎
阿圖保路錫

****（，）係波蘭男足球員，舊時效力過蘇超班霸些路迪同埋意甲球會費倫天拿。

## 攞過嘅獎

### [[些路迪]]
*蘇格蘭足球超級聯賽冠軍：2005-2006，2006-2007，2007-2008
*蘇格蘭聯賽盃冠軍：2005-2006，2008-2009
*蘇格蘭足總盃冠軍：2006-2007

## 效力過嘅球隊
費倫天拿足球會 些路迪足球會 修咸頓足球會 般利茅夫足球會 波蘭足球代表隊 些路迪足球會 般利茅夫足球會

## 參加咗
2006年FIFA世界盃 2008年歐洲國家盃 2016年歐洲國家盃
*英格蘭超級足球聯賽

## 攷

## 拎
美哈施拉高華

**・**（，
）係波蘭一個退咗役嘅男足球員，舊時效力過歷基亞足球會。

## 攞過嘅獎

## 效力過嘅球隊
* 奧林比亞高斯足球會
* 皇家安德列治體育會
* 波蘭足球代表隊

## 參加咗
* 2006年FIFA世界盃
* 2002年FIFA世界盃
* 2008年歐洲國家盃

## 攷

## 拎

類:奧林比亞高斯球員
歷基亞足球會

****（，國際音標： //，又嗌「」，係一間波蘭嘅職業足球會，喺1916年3月成立，主場設喺華沙。

## 攞過嘅獎
### 本土
* **[[波蘭甲組足球聯賽]]**
** **冠軍 (15):** 1955, 1956, 1969, 1970, 1993, 1994, 1995, 2002, 2006, 2013, 2014, 2016, 2017, 2018, 2020, 2021
** **亞軍 (11):** 1960, 1968, 1971, 1985, 1986, 1993, 1996, 1997, 2004, 2008, 2009
** **季軍 (13):** 1928, 1930, 1931, 1961, 1972, 1980, 1988, 1999, 2001, 2005, 2007, 2011, 2012
* **[[波蘭盃]]**
** **冠軍 (19):** 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018
** **亞軍 (6):** 1952 (*歷基亞B隊*), 1969, 1972, 1988, 1991, 2004
* **[[波蘭超級盃]]**
** **冠軍 (4):** 1989, 1994, 1997, 2008
** **亞軍 (7):** 1990, 1995, 2006, 2012, 2014, 2015, 2016
* **[[波蘭聯賽盃]]**
** **冠軍 (1):** 2002
** **亞軍 (2):** 2000, 2008

### 歐洲
* **[[歐洲冠軍盃]]**：
** **準決賽 (1)**：1970
** **半準決賽 (2)**：1971、1996
* **[[歐洲盃賽冠軍盃]]**：
** **準決賽 (1)**：1991
** **半準決賽 (2)**：1965、1982

## 攷

## 拎

*官網   
* 歷基亞足球會  

類:波蘭足球會
類:華沙
阿卡迪厄斯米歷

**・**（，
）係波蘭一個男足球員，效力意甲球隊祖雲達斯。

## 攞過嘅獎
### 球會
; 拿玻里
*意大利盃冠軍：2019–20賽季

### 個人
*荷蘭盃最佳射手：2014–15賽季（8球）

## 效力過嘅球隊
* 阿積士足球會
* 波蘭足球代表隊
* 利華古遜足球會
* 阿積士足球會
* 拿坡里足球會

## 參加咗
* 2018年FIFA世界盃
* 2016年歐洲國家盃
* 德國甲組足球聯賽

## 攷

## 拎
馬迪卡殊

****（， ）係波蘭男足球員，而家效力緊英超球會阿士東維拉同埋波蘭國家足球隊。

## 攞過嘅獎
### 個人
*諾定咸森林賽季最佳球員：2019-20賽季
*阿士東維拉球迷票選最佳球員：2021-22賽季

## 效力過嘅球隊
*諾定咸森林足球會
*波蘭足球代表隊
*阿士東維拉

## 攷

## 拎
魔戒迷蹤

《**魔戒迷蹤**》（***Ringers: Lord of the Fans***）係一套2005年嘅紀錄片，講述嚟自托爾金喺1937年出版嘅《哈比人歷險記》至到彼得積遜嘅《魔戒三部曲》電影（2001年–2003年）期間，一班嘅成長歷程。

呢套紀錄片由做旁白。
沙治米連高域沙域

** - **（，
）係塞爾維亞一個男足球員，效力意甲球隊拉素。

## 攞過嘅獎

## 效力過嘅球隊
* 拉素體育會
* 國際米蘭

## 參加咗
* 2018年FIFA世界盃

## 攷

## 拎
安德烈卡拉馬歷

****（，

）係克羅地亞一個男足球員，效力德甲球隊賀芬咸。

## 攞過嘅獎

佢曾經攞過或者提名過下面呢啲獎：
### 國家隊
; 克羅地亞
*國際足協世界盃亞軍：2018年

### 個人
*布拉尼米爾大公勳章：2018年

## 效力過嘅球隊
* 李斯特城足球會
* 克羅地亞足球代表隊

## 參加咗
* 2018年FIFA世界盃
* 2016年歐洲國家盃
* 德國甲組足球聯賽
* 英格蘭超級足球聯賽

## 攷

## 拎
費倫托利斯

****（，

）係西班牙一個男足球員，效力西甲球會巴塞隆拿足球會。

## 攞過嘅獎
佢曾經攞過或者提名過下面呢啲獎：
### 球會
; 華倫西亞
* 西班牙國王盃冠軍：2018–19賽季

; 曼城
*英格蘭足球聯賽盃冠軍：2020-21賽季
*英格蘭超級聯賽冠軍：2020-21賽季

; 巴塞隆拿
* 西班牙甲組足球聯賽冠軍：2022-23年

### 國家隊
; 西班牙U17
* U17歐洲國家盃冠軍：2017年

; 西班牙U19
* U19歐洲國家盃冠軍：2019年

### 個人
* 西班牙國家隊最有價值球員：2021年

## 效力過嘅球隊
* 華倫西亞足球會
* 曼城足球會
* 西班牙足球代表隊
* 巴塞隆拿足球會

## 參加咗
* 2020年歐洲國家盃
* 2022年FIFA世界盃
* 西班牙甲組足球聯賽
* 英格蘭超級足球聯賽

## 攷

## 拎
阿舒拉夫夏基美

****（， 
）係摩洛哥一個男足球員，效力法甲球會巴黎聖日耳門。

## 攞過嘅獎
### 球會
; 皇家馬德里
*歐聯：2017–18
*世冠盃：2017

; 國際米蘭
*意大利甲組足球聯賽冠軍：2020-21賽季

### 個人
*：2018、2019
*摩洛哥最佳海外球員：2020–21

## 效力過嘅球隊
* 摩洛哥足球代表隊
* 皇家馬德里足球會
* 多蒙特足球會
* 國際米蘭
* 巴黎聖日耳門

## 參加咗
* 2018年FIFA世界盃

## 攷

## 拎
沙治奧列高

****（，）係西班牙男足球員，而家效力緊西甲球隊馬略卡。

## 攞過嘅獎
### 球會
; 西維爾
* 歐霸盃冠軍：2014–15、2015–16賽季

; 巴黎聖日耳門 
* 法國甲組足球聯賽冠軍：2019–20賽季
* 法國盃冠軍：2019–20、2020–21賽季
* 法國聯賽盃冠軍：2019–20賽季
* 法國超級盃 冠軍：2020年
* 歐洲聯賽冠軍盃亞軍：2019–20賽季

## 效力過嘅球隊
西維爾足球會 西班牙足球代表隊 富咸足球會 巴黎聖日耳門 巴黎聖日耳門

## 參加咗
*2016年歐洲國家盃

## 攷

## 拎
柏保路沙拉比亞

****（，）係西班牙嘅男足球員，而家效力緊法甲球隊巴黎聖日耳門。

## 攞過嘅獎
### 球會
; 巴黎聖日耳門
* 法國甲組足球聯賽 冠軍：2019－20賽季
* 法國盃 冠軍：2019－20、2020－21 賽季
* 法國聯賽盃 冠軍：2019－20賽季
* 法國超級盃 冠軍：2019、2020年
* 歐洲聯賽冠軍盃亞軍：2019－20賽季

; 士砵亭
* 葡萄牙聯賽盃 冠軍：2021－22賽季

### 國家隊
;
* U19歐洲國家盃冠軍：2011年
* U21歐洲國家盃冠軍：2013年

### 個人
* 歐洲足協西甲最佳陣容：2018－19賽季

## 效力過嘅球隊
*基達菲足球會
*皇家馬德里足球會
*西維爾足球會
*巴黎聖日耳門

## 參加咗
*2020年歐洲國家盃

## 攷

## 拎
古惑狼三部曲

（）係 2017 年出嘅一隻平台視像遊戲，包含頭三隻古惑狼遊戲嘅重製版。

## 睇埋
*寶貝龍 Spyro the Dragon：重燃三部曲
*吉祥物平台遊戲
寶貝龍 Spyro the Dragon：重燃三部曲

（）係 2018 年出嘅一隻平台視像遊戲，包含頭三隻寶貝龍遊戲嘅重製版。

## 睇埋
*古惑狼三部曲
*吉祥物平台遊戲
廣州電視台少兒頻道

，簡稱**廣州少兒頻道**，係廣州電視台屬下冇咗嘅青少頻道，主要播動畫片同自製節目，語言以粵語同普通話為主。

頻道主要喺早上同中午播放動畫片及自製嘅兒童節目。晚上播放自製嘅粵語生活節目。

頻道喺每日00:00～06:00收台。

## 史
2005年1月9號，頻道開播，初期嗌**廣州電視台青少頻道**。2006年改名為少兒頻道，並推出《同學》、《我是朗讀者》等自製嘅節目，亦每日播出《奇趣大自然》、《家有兒女》、《熊出沒》等外購嘅節目。

2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。6月8號零時三十九分，頻道正式停播，有十五年歷史嘅少兒頻道成爲歷史。

## 攷

## 出面網頁
* 

類:廣州電視台
類:停播咗嘅電視台或頻道
Spyro

係平台電子遊戲《寶貝龍 Spyro the Dragon》嘅主角。佢係一隻紫色嘅龍，識噴飛同噴火。
米赫洛域

**施尼沙·米赫洛域**（，，）係前南斯拉夫足球員，司職後衛，亦係足球教練，執教過AC米蘭。

2019年確診白血病，至2022年12月16號過身。

## 出面網頁

類:足球教練
類:南斯拉夫人
類:塞爾維亞足球員
類:足球後衛
類:羅馬體育會球員
類:森多利亞球員
類:拉素體育會球員
類:國際米蘭球員
類:貝爾格萊德紅星球員
Dr.Any毛

《**Dr.Any毛**》（）係香港MakerVille製作嘅寵物資訊節目，由楊偉倫‎主持，2022年12月19號到2023年1月6號逢禮拜一到五22:30－23:00喺香港電視娛樂ViuTV播出。節目主持會同唔同藝人嘉賓一齊探討寵物健康知識。

## 每集一覽

## 出面網頁
*ViuTV：Dr.Any毛

## 電視節目變遷
天生食材必有用

《**天生食材必有用**》（）係香港MakerVille製作嘅飲食節目，由王頌茵‎（Kathy仔）同大廚雷啟裕（雷師傅）主持，2022年12月19號到12月30號逢禮拜一到五23:00－23:30喺香港電視娛樂ViuTV播出。節目主持會請唔同藝人嘉賓挑戰一啲好多人討厭嘅食材，亦會由雷師傅示範點樣將食材變成美食。

## 每集一覽

## 出面網頁
*ViuTV：天生食材必有用

## 電視節目變遷
格鬥武器

（）係指俾用嗰個人近距離（能夠掂到目標）噉攻擊目標嘅武器，例子有劍同矛呀噉。

## 睇埋
*打交
*格鬥遊戲
*長距離武器
陳紫澄

**陳紫澄**（，）係香港現役花式溜冰運動員。

## 簡歷
3歲開始學溜冰，9歲加入香港花式溜冰青少年代表隊，翌年晉升為香港花式溜冰代表隊，11歲已考獲HKSU Master Level。

## 國際比賽成績

### 青年組
2022(Asian Open Figure Skating Trophy)銅牌。

2022 ISU Junior Grand Prix (Riga, Latvia) 15th place。

2022東南亞公開花式溜冰錦標賽(SEA Open Trophy in Figure Skating)冠軍 。

### 少年組
2018中級少年組銀牌。

高級少年組。

## 參考
尤華京王子

**尤華京王子**（，），全名**尤華京·霍爾加·華迪馬·基斯頓**（，或譯「約阿基姆王子」），現任丹麥王室成員，丹麥駐法國巴黎大使館嘅駐外武官。係丹麥女王瑪嘉烈二世第二個仔，響丹麥王位繼承順序入面排第六。

## 生平
1969年6月7號，尤華京王子響哥本哈根出世，係時任丹麥女王儲瑪嘉烈二世同佢老公亨里克嘅第二個細路。同年7月15號，佢響奧胡斯大教堂接受洗禮，係第一位響哥本哈根以外受洗嘅皇室成員。

響1974年至1978年，尤華京一直響皇宮接受教育。七歲開始響哥本哈根嘅Krebs' Skole小學返學。1982年至83年畀人送去法國諾曼底嘅École des Roches寄宿學校。1986年響海勒魯普高中畢業。

1987年，尤華京以新兵嘅身份加入女王生命團，並先後入讀士官學校、中尉學校。1989年至1990年期間出任女王生命團第3坦克中隊/第1營 (3/I/PLR)排長。

1992年修讀丹麥皇家軍事學院預備役軍官課程，並升做上尉。1993年響Den Classenske Agerbrugskole Næsgaard 完成農業經濟學研究課程。響1993年至1995年期間到馬士基集團打工，並先後到過香港部同法國部實習。

1996開始出任王子生命團擔任第3坦克中隊/第2營 (3/II/PLR) 中隊長。2005年調到丹麥師參謀部，成為一名參謀。2011年升任富恩同南日德蘭防衛區聯絡官。2015年佢畀人任命做丹麥皇家陸軍國防部長特別顧問。

2019年夏季，尤華京接受法國國防部長科倫斯·帕爾利嘅邀請，入讀法國軍事學院最高級別嘅軍事教育項目，又帶埋老婆瑪麗王妃、同埋佢哋嘅兩個細路移居法國巴黎。佢響2020年6月26號畢業，係第一位完成全部特殊教育課程嘅丹麥軍官。同時之間，由於佢響法國軍事學院獲得唔錯嘅成績，丹麥國防部長決定提拔佢做準將。之後，他畀丹麥國防部任命做丹麥駐法國巴黎大使館嘅駐外武官。

## 個人生活

尤華京好中意老爺車，仲多次參加哥本哈根老爺車大獎賽，係老爺車界嘅名人。

除咗丹麥文外，佢仲識法文、英文同德文。

## 婚姻
1995年11月18號，尤華京王子宣佈同亞歷珊卓·基斯蒂娜·曼利（文雅麗）結婚，婚禮響水晶宮到搞。文雅麗嘅老豆係有住英國、中國、波蘭同奧地利血統嘅香港前銀行家李察·尼格爾·曼利。兩個人係響尤華京到馬士基集團香港部實習嗰陣認識。佢地有兩個仔，分別係1999年出世嘅尼古拉王子同埋2002年出世嘅菲力士王子。2004年9月，尤華京宣佈佢地已經分居，傳媒一般認為係兩個人性格唔夾而引致。最終佢地響2005年4月8嘅正式離婚，離婚後兩人共享仔女嘅監護權。 

尤華京嘅第二任老婆係嚟自法國嘅瑪麗王妃，佢地響2008年5月4號結婚，有兩個細路，分別係2009年出世嘅亨里克王子同埋2012年出世嘅雅典娜公主。

## 榮譽

*  騎士 (Knight of the Order of the Elephant)
** 丹麥國旗勳章大司令級 (Grand Commander of the Order of the Dannebrog)

#### 其他榮譽

*  大十字級 (Grand Cross of the Order of Adolphe of Nassau)

## 參考來源
音樂比賽

**音樂比賽**係透過演奏或演唱音樂進行嘅比賽。比賽類型包括：獨唱、合唱、獨奏、樂隊、指揮、音樂創作等。
AOE

**AOE** 或者 **AoE** 可以指：
* Age of Empires（世紀帝國），一個電子遊戲同佢嘅同名系列
* anywhere on Earth（全球任何一笡地方），用喺國際性嘅論文投稿、活動報名等等嘅截止時間，指 UTC-12 時區
* area of effect，係一個電子遊戲術語，用來描述用某種技能瞄準打畫面上嘅某一格會點
*# （影響範圍）原指技能所造成嘅效果（effect）會影響幾大範圍同查實係邊幾格
*# （範圍效果）引申指打一格會有一個大過一格嘅影響範圍
約古嘅島仔速遞

《**約古嘅島仔速遞**》（）係 2018 年一隻平台遊戲，畀玩家扮演一隻屎甲蟲，唔識得跳，推住個波碌嚟碌去。
巴基斯坦各民族

巴基斯坦係一個文化非常之多元化，而且曾經喺歷史上受到中東同中亞影響嘅南亞國家。巴基斯坦境內嘅民族/族群包括咗旁遮普族、普什圖族、信德族、沙拉基族、穆哈吉爾族、俾路支族、帕哈里族、同布拉灰族，以及佔咗一定人口比例嘅喀什米爾族、奇特拉爾人、辛那族、巴爾蒂族、柯希斯塔尼族、托爾瓦利族、哈扎拉族、布魯紹族、瓦罕族、卡拉什族、西迪族、同其他少數民族。

但係巴基斯坦官方嘅人口統計冇將住喺巴基斯坦境內嘅140萬阿富汗公民包含在內，而呢啲阿富汗公民當中絕大部分都係喺1980年代就經已喺巴基斯坦繁衍生息嘅普什圖族、塔吉克族、烏茲別克族、同埋其他少數族裔等等等等。

## 主要民族
### 旁遮普族

旁遮普族 係同南亞-印度嘅旁遮普省有歷史淵源嘅 印度-雅利安語族群 。，而佢哋亦都係巴基斯坦人數最多嘅民族。

## 參考資料
#https://www.cia.gov/the-world-factbook/countries/pakistan/
# https://www.pbs.gov.pk/sites/default/files//population_census/census_2017_tables/pakistan/Table11n.pdf
# https://books.google.ge/books?id=ll02P7G5XD8C&pg=PA40&redir_esc=y#v=onepage&q&f=false
# https://books.google.ge/books?id=60VAsoo-huYC&q=pakistan+ethnic+groups&redir_esc=y#v=snippet&q=pakistan%20ethnic%20groups&f=false
#https://web.archive.org/web/20170220173655/http://unhcrpk.org/wp-content/uploads/2013/12/VolRep_Summary_20161101_v1.pdf
#https://web.archive.org/web/20071117134513/http://www.nwfp.gov.pk/AIS-page.php?DistId=1&DeptId=1&LanId=1&pageName=NWFP-PeopleCulture
#https://www.unhcr.org/3ebf9bab0.pdf
#https://www.bbc.co.uk/history/british/modern/partition1947_01.shtml
#https://www.nation.com.pk/07-Nov-2014/muhajirs-in-historical-perspective
#https://www.thenews.com.pk/print/193860-Urdu-speaking-to-Muhajir-politics
#https://web.archive.org/web/20160303174053/http://titus.uni-frankfurt.de/personal/agnes/upsala00.pdf
#https://www.ipcc.ch/publications_and_data/ar4/wg1/en/ch1s1-4-3.html
#https://tribune.com.pk/story/688234/from-zardaris-to-makranis-how-the-baloch-came-to-sindh/
#https://books.google.ge/books?id=CnckpL8auSIC&q=brahui+hindu&pg=PA96&redir_esc=y
Teaser

**Teaser**（）可以指
*營銷手法一種，指做宣傳（尤其係廣告）嗰陣特登唔講晒所有資訊俾消費者知，用嚟引起消費者嘅好奇感。
*Teaser 片：預告片（或者第啲預告式材料）嘅一種形式，指**短、透露極少資訊嘅預告片**。

## 睇埋
*注意力經濟
*消費者心理
## 引述
Teaser 片

係預告片（或者第啲預告式材料）嘅一種形式，指**短、透露極少資訊嘅預告片**，例如段片或者幅海報淨係描繪咗一件對套戲嘅情節嚟講重要嘅物品，但唔講明件物件係乜或者點解重要。

## 睇埋
*好奇感
*消費者心理
觀景山隧道

**觀景山隧道**（）係港珠澳大橋香港接線一部分，全長約1,110米，喺赤鱲角觀景山。隧道嘅西面入口鄰近昂坪360纜車嘅機場島轉向站同航空燃油儲存庫，走線係穿越觀景山、機場路同港鐵機場快綫下面，再通過新填海區，連接香港接線嘅地面道路段同港珠澳大橋香港口岸。
紅星大獎2023

，係新加坡新傳媒主辦嘅華語電視頒獎典禮。

陳鳳玲、林慧玲會喺今年攞到超級紅星獎項。

## 參考
珍娜·奥特嘉

**珍娜·瑪麗·奧特嘉**（，）係一位童星出身嘅美國女演員。佢因為喺《溫絲黛》入邊飾演同名嘅女主角之後而聲名大噪。

喺2013年演出超自然驚悚片《陰兒房第2章：陰魂守舍》嘅安妮同埋2014年電視電影《》嘅Mary Ann之後，佢得到咗喺CW浪漫電視喜劇《貞愛好孕到》中飾演少女時期嘅貞一角嘅機會，嗰角色亦都係佢第一個知名角色。之後佢喺迪士尼頻道電視劇《樂在其中》飾演佢嘅成名角色荷莉·迪亞茲（Harley Diaz），而佢都因為嗰角色喺2018年獲得嘅最佳後生電視劇演員。喺切換到Netflix影集《安眠書店》飾演Ellie Alves之前，奧特嘉試過喺2016年至2020年期間為迪士尼頻道動畫影集《艾蓮娜公主》嘅伊莎貝爾公主配音。獨立電影《Saving Fiora》（2018）嘅Dawn、2020年恐怖片《》嘅Phoebe同2021年笑戲《》嘅Katie都係佢曾經參演嘅角色。佢喺劇情片《》中飾演Vada嘅表現亦都受到讚譽，呢個角色俾視為佢喺電影界嘅突破。佢目前為Netflix動畫影集《》（2020-至今）一角Brooklyn配音。 佢亦都有幾個即將上映嘅作品。拍戲之餘，奧特嘉亦因為佢慈善事業嘅公眾形象而聞名。佢被雜誌評為" 20 Under 20"中嘅第一位。 佢積極嘅為唔平等同LGBT權益發聲嘅舉措亦都受到人哋嘅讚揚。

## 早年嘅經歷
珍娜·瑪麗·奧特嘉係嚮2002年就9月27號出世喺加利福尼亞州嘅科切拉谷嘅，佢喺屋企排行第四，有六個兄弟姐妹。佢老竇係墨西哥裔，而佢亞媽係波多黎各人同墨西哥人嘅混血後代。因為工作嘅原因，佢唔曾亦都冇辦法過住一個“普通人”嘅生活，對此，佢亦都曾經表示話佢有少少後悔冇辦法好好體驗佢嘅中學生涯，例如：錯過咗中學嘅舞會同畢業典禮。

## 作品
### 電影

### 電視劇

## 參考資料

## 出面網頁

*
*
*
純粹理性批判

《**純粹理性批判**》（、）係德國哲學家伊曼努爾·康德喺1781年出嘅一本哲學書，主要討論知識學。

## 序言
康德喺第二版嘅序言，做咗一個假設：「唔係知識一定要符合對象，而係個對象一定要符合認識主體，嘅先天認識形式」。呢一個新思維，就好似哥白尼由地心說變做日心說一樣，畀人話係哲學嘅「哥白尼革命」。所以，「人為自然立法」係康德哲學觀念入面，一個重要嘅命題。哲學嘅好多基本概念，甚至大家日常會用到嘅概念，都係嚟自「先天綜合性」嘅概念，例如「雨」、「天」、「生命」、「死亡」、「1+1=2」、同埋「靈魂」等等。正如康德所講，呢啲概念係「人為自然立法」嘅產物，亦就係人類嘅「先驗原則」所構成嘅基本理式——精神性結構。

### 先天綜合判斷
康德提出咗「先天綜合判斷」，而呢個概念係嚟自休謨嘅綜合命題同分析命題嘅區分。休謨認為：分析命題嘅謂語包含喺主語入面，例如「人都係會死嘅」，「死」包含喺「人」呢個概念入面，所以叫做“必然命題”，亦就係先天嘅；綜合命題嘅主語同謂語冇先天嘅邏輯關係，例如「一個人坐喺櫈上面」，休謨叫呢樣做“偶然命題”，亦就係後天嘅。康德對於又屬於先天，又屬於後天嘅概念，就提出「先天綜合判斷」。康德唔認為所有綜合命題都係後天嘅，而一啲先天嘅綜合命題就係「先天綜合判斷」。

康德對於分析-綜合區別嘅理解就係：

喺導言入面，康德提出咗全本書嘅總綱：純粹理性嘅總任務，就係要解決「先天綜合判斷」點樣有可能嘅問題。佢將先天綜合判斷分做咗三類：數學判斷、自然科學判斷、同形而上學判斷，組成咗下面嘅三個問題：

#純數點樣有可能出現？
#純自然科學點樣有可能出現？
#形而上學點樣有可能係科學？

康德將全書大致嘅分為咗五部份：
#先驗感性論
#先驗邏輯論
#先驗分析論
#先驗辯證論
#先驗方法論

## 五大論述
### 先驗感性論
根據「先驗感性論」() 嘅睇法，任何人一天生就有嘅知識，都一定係嚟自直覺。呢種知識可以分做「空間」同「時間」兩大元素，就包含到哂所有自然界可以刺激到人嘅感官嘅現象。同一時間，空間同埋時間亦都係喺數學嘅先驗概念。

### 先驗邏輯論
根據「先驗邏輯論」() 嘅睇法，自然科學嘅知識，唔係淨係單靠直覺或者思維，而係要兩個一齊夾埋，先至可以發掘到新嘅學問。所以，一定需要有一個分開嘅範圍，嚟研究先驗嘅邏輯，同埋佢點樣可以喺經驗上面應用到。先驗邏輯最主要就係唔單至諗啲知識自己本身，而係探討知識同佢嘅對象之間嘅關係。

### 先驗分析論
根據「先驗分析論」() 嘅睇法，人嘅理性判斷係可以分析出唔同嘅。呢種分析可以分做概念 () 同埋原理 ()：喺概念分析入面，康德將知識性嘅判斷分咗做12個最基本嘅邏輯概念。喺原理分析入面，呢12個天生已經有嘅概念，經過時間去同人嘅經驗埋一齊。

### 先驗辯證論
根據「先驗辯證論」() 嘅睇法，人嘅理性係充滿住一啲錯嘅概念，去嘗試解釋一啲人永遠都唔會能夠解構得到嘅嘢（例如神同靈魂）。仲有，康德認為理性係一定要超越個現象自己，先至可以攞到關於件嘢嘅知識。所以，康德認為形而上學只不過係一種先驗嘅幻想，所以唔係真正嘅科學。最後，因為每一件事都已經有至少一個前因，而康德就嘗試一路將啲原因推出去，睇下揾唔揾得出一個冇任何原因而發生嘅事件。

### 先驗方法論
根據「先驗方法論」 () 嘅睇法，純理性需要有唔同嘅條件，先至能夠成為完整。雖然純理性嘅法規好好，但係佢嘅理論就冇任何規則。康德認為，純理性同純數嘅最大分別，就係純數可以設立唔同嘅先驗嘅公理，不過純理性就係完全依靠住人嘅經驗，所以只係後驗。康德認為，純理性唔應該超越佢本身嘅限制，嚟建立一種有關經驗嘅形而上學。

## 知識論嘅重點
對於知識論上面，康德提出咗幾個主要嘅重點。

### 知識嚟源
康德認為，知識係人類同時透過感官同理性而攞到嘅。所以，經驗對發掘知識係必須嘅。同時，產生知識亦需要有理性，而呢個能力就係靠天生嘅。康德同亞里士多德一樣，將呢種理性叫做「」，認為如果冇咗呢啲範疇，人就冇辦法去感覺同埋知道呢個世界。

不過同時，康德亦睇到，人所接觸到嘅嘢，並唔係件事嘅真實「本體」。

### 時間同空間
對於康德嚟講，時間同空間係兩個天生好特殊嘅概念。佢喺書入面講到，冇人可以想象到住喺一個冇時間或者空間嘅世界，所以認為係容許人有經驗嘅基本需要。夾埋之前嘅概念，即係產生知識總共需要嘅係：時間、空間、同埋範疇。

另外，康德亦認為經驗係一定要係嚟自心靈以外。即係話，人可以用它嘅感官去理解身邊周圍嘅世界，但係就冇辦法去感覺同埋理解自己本身。

### 因果律
喺因果律方面，康德亦推翻咗休謨嘅睇法：休謨認為因果律並唔存在，而因果關係純粹係人習慣咗用呢個現象啫。即係話，我哋可以睇到兩個波喺度郁，但係就唔能夠解構得到究竟點解。

休謨認為，因為人冇辦法明白到因果關係本身，所以就都唔能夠證明到呢種關係存在。康德認同因果關係唔係嚟自人嘅經驗，不過就拒絕係完全唔可以知道，因為認為因果關係係人嘅理性嘅結果，係人嘅認知嘅規則。

### 宗教
喺宗教問題上面，康德承認無論係經驗定係理性，都冇辦法證明到上帝嘅存在。但係佢就認為，為咗維護道德嘅緣故，我哋一定要假設上帝同靈魂嘅存在。佢將呢啲信仰叫做「實踐嘅設准」，即係一個冇辦法證明到嘅假設，但係為咗實踐嘅緣故，就一定要假設成立。最後，康德維護咗人嘅尊嚴，強調「人係目嘅本身，而唔係用嘅手法」。

## 攷

類:哲學書
圓方

**圓方**（）係香港商場，樓高4層，喺Union Square嘅第5期發展項目之一，係港鐵九龍站嘅上蓋項目，2007年起好。

2023年9月23號，商場喺西九文化區嘅冷氣系統發生工業意外，兩名男水喉工，63歲嘅劉浩祥同61歲嘅郭伙記喺地底管道更換海水冷卻喉管期間懷疑吸入沼氣中毒，到24號朝頭早先至被發現，送醫院搶救後不治。
孖寶兄弟 3

**孖寶兄弟3**（）係任天堂喺1988年出嘅出名平台遊戲。遊戲入面玩家要控制瑪利奧從庫巴手上救桃子公主。

## 參考


## 出面網頁
*
*瑪利奧維基孖寶兄弟3
*孖寶兄弟3影片
*孖寶兄弟3線上遊戲
杏花新城

**杏花新城**（），之叫做**杏花邨中心**，係香港商場，樓高3層，喺杏花邨附近，係港鐵杏花邨站嘅上蓋項目，1987年起好。
虛擬廣告

**虛擬廣告**係一種插入式廣告技術，喺足球比賽直播入面特別廣泛應用。呢種技術可以令球場上嘅電子廣告牌喺唔同地區嘅電視觀眾面前顯示唔同嘅廣告內容，達到區域化推廣嘅效果。

## 簡介
虛擬電子廣告技術係通過高科技手段將廣告內容同現場直播畫面無縫結合，並根據地區需求進行定制化呈現。呢種技術已經成為現代體育賽事同直播行業入面不可或缺嘅一部分，為廣告商同觀眾帶嚟雙贏嘅效果。

## 運作原理
;攝影機定位同場景追蹤
喺球場直播嘅時候，攝影機會用特別嘅校準技術去鎖定球場入面電子廣告牌嘅位置。通過電腦視覺技術（Computer Vision），系統可以自動識別出廣告牌嘅範圍，並即時追蹤攝影機嘅角度、距離同運動軌跡，確保廣告牌嘅位置可以準確顯示。

;實時視頻處理
當直播信號傳送返嚟之後，系統會喺電子廣告牌範圍入面插入虛擬廣告。
*系統會用「區域分割技術」或者「綠幕技術」，將廣告牌嘅範圍同背景分開。
*虛擬廣告會根據攝影機嘅移動（例如轉動、縮放）進行同步調整，確保廣告喺畫面入面睇落去係自然嘅，唔會有失真或者錯位嘅感覺。

;區域化內容分配
每個地區嘅觀眾會收到唔同嘅直播信號，信號入面嘅廣告內容會根據地區需求嚟定制。例如：
*歐洲觀眾可能睇到歐洲品牌（例如啤酒、汽車嘅廣告）。
*亞洲觀眾可能睇到本地化或者針對亞洲市場嘅廣告（例如電訊、電子產品）。

;人工智能技術
系統仲會用人工智能（AI）同機器學習技術，去即時優化廣告插入效果，例如解決光線、陰影或者快速運動帶嚟嘅問題，令虛擬廣告睇落去更加真實。

;信號分發
處理好嘅直播信號會根據地區分流，通過唔同嘅電視台或者網絡平台傳送俾觀眾，確保每個地區嘅觀眾睇到嘅廣告內容都係針對佢哋嘅市場。

## 技術支持
實現呢種虛擬廣告技術需要用到以下幾樣設備同技術：
*專業軟硬件：例如 Supponor、Vizrt 同 ChyronHego 呢啲公司提供嘅虛擬廣告解決方案。
*高性能 GPU：用嚟即時生成廣告內容，並處理直播畫面入面嘅渲染效果。
*低延遲傳輸技術：通過 5G 同其他低延遲技術，確保直播信號快速傳輸，唔會因為處理廣告而出現延遲。

## 優勢
*靈活性高：廣告內容可以根據唔同地區、唔同時間甚至個人喜好作出調整。
*商業價值大：廣告商可以針對全球唔同市場投放有針對性嘅廣告，提升品牌嘅曝光率同回報率。
*觀眾體驗佳：唔同地區嘅觀眾可以睇到本地化嘅廣告內容，增加親切感。

## 出面網頁
*虛擬廣告技術
髙田椋汰

**髙田椋汰**（）係日本足球員，打後衞位置，效力秋田藍閃電。

## 出面網頁
*
## 參考資料
WildBrain

**WildBrain**，原名**DHX Media**，係加拿大一間媒體製作、發行同廣播公司，於2006年由**Decode Entertainment**同**Halifax Film Company**合併而成，係唔少兒童電視節目嘅主要製片商同國際發行商。

## 參考
黃金興趣班

《**黃金興趣班**》（）係香港MakerVille製作嘅長者節目，由曾贊學（第1季）、鍾卓穎（第1季）、蘇家欣（第2季）同楊聰（第2季）主持，2022年12月24號到2024年7月6號逢禮拜六08:00-08:30喺ViuTV播。節目係一個一站式興趣班平台，針對60歲以上香港長者嘅需要精心挑選唔同好玩活動。

## 每集一覽

### 第1季（第1-55集）

### 第2季（第56-81集）

## 節目調動
*2023年4月29號：由於播《NBA 季後賽》，所以第19集改到11:25-12:00播。
*2023年10月14號：由於播《NBA 季前賽 - 邁阿密熱火 對 聖安東尼奧馬刺》，所以第43集改到10月15號08:00-08:30播。
*2023年11月4號：由於播《NBA 常規賽 - 紐約人 對 密爾沃基公鹿》，所以第46集改到11月5號08:00-08:30播。
*2024年1月27號：由於播《NBA 常規賽 - 達拉斯獨行俠 對 亞特蘭大鷹隊》，所以第58集改到12:30-13:00播。

## 註

## 出面網頁
*ViuTV：黃金興趣班

## 電視節目變遷
陳妹妹

**陳妹妹**（），藝名**陳玉琼**，係香港電視女演員，以前拍過粵語長片，而家喺無綫電視做特約演員。

## 簡歷
陳妹妹喺六十年代開始拍攝粵語長片，首尾粵語長片沒落嗰陣一度退出演藝圈。之後有人喺無綫搵佢臨時頂替甩底嘅演員，並之後繼續演戲到而家。

## 演出

### 電影

### 電視劇（無綫電視）

## 參考

類:香港電視女演員
妹妹
文雅麗

**文雅麗**（），洋名**亞歷珊卓·基斯蒂娜·曼利**（**Alexandra Christina Manley**），係丹麥尤華京王子嘅前王妃（1995年結婚；2005年離婚），而家係丹麥女伯爵。皆因佢喺香港出世，香港媒體普遍叫佢「港產王妃」。
Gi味俱全

《**Gi味俱全**》（）係香港電視廣播有限公司嘅煮食節目，由黃淑儀主持，每集都會示範煮一個餸菜。

節目有三季：第一季2019年喺myTV SUPER首播，總共48集，每集約12分鐘；第二季同年喺myTV SUPER首播，總共48集；第三季2021年喺myTV SUPER首播，總共42集。

之後第一季節目再安排喺2022年12月19號到2023年1月6號禮拜一到五20:30-21:00喺無綫電視J2台播，每日播兩集，總共播咗30集，播放次序唔跟myTV SUPER版本。

## 出面網頁
*Gi味俱全 - myTV SUPER
*Gi味俱全第二季 - myTV SUPER
*Gi味俱全第三季 - myTV SUPER
黐GUN婚禮

《**黐GUN婚禮**》（***Shotgun Wedding***）係一套2022年嘅美國浪漫動作喜劇電影，由做導演，Mark Hammer編劇。主演係珍妮花露柏絲、佐舒杜咸米爾、、珍妮花哥麗治、Lenny Kravitz、。

套戲喺2022年12月28號喺星加坡同埋印尼上畫，2023年1月27號放喺上面播放。

## 演員
* 珍妮花露柏絲 飾演 Darcy
* 佐舒杜咸米爾 飾演 Tom
*  飾演 Renata
* 珍妮花哥麗治 飾演 Carol
* Lenny Kravitz 飾演 Sean
*  飾演 Robert
*  飾演 Harriet
*  飾演 Marge
*  飾演 Ricky
*  飾演 Dog-Face
*  飾演 Jamie
* Steve Coulter 飾演 Larry
* María del Mar Fernández 飾演 Amanda
* Héctor Gonz 飾演 Joel
我是歌手第三季 (韓國)

《**我是歌手第三季**》（韓語：**나는 가수다 3**）係MBC《我們的日晚》嘅欄目，係我是歌手第二季嘅續作，節目喺2015年1月30日至4月24日播出。

## 賽果
 
}
|—
|—
|—
| style="background: red; color: white" |7
| style="background: grey; color: white" |5
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
|-
|11
|孝琳
| style="background: pink" |6
| style="background: red; color: white" |6
| style="background: grey; color: white" |3
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
| style="background: grey; color:white" |—
|-
|12
|
| style="background: pink" |2
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
| style="background: black; color:white" |—
|}
梁素琴

**梁素琴**（，），原名**梁之素**，粵劇二幫花旦同香港電影女明星，有「藝壇才女」嘅美譽，佢除咗中國文學，琴、棋、書、畫都有一定技巧。 1938年「武狀元」陳錦棠自資組成「錦添花劇團」時代，梁素琴已拜佢為師傅，學習花旦臺步同武打技能。從銀幕處女作《孟麗君》（1949年）至息影作《四鳳求凰》（1969年），參演逾50齣電影。

## 簡歷
1928年3月30號，梁素琴喺廣州嘅粵劇世家出世，阿爸係粵樂同粵曲名家梁以忠，繼母係粵曲伶人瓊仙（張玉京）。梁素琴喺5歲時同雙親一齊去香港定居，6歲時梁素琴首次喺電台公開演唱中州話古腔子喉獨唱曲《罵玉郎》。小學畢業後，梁素琴一家就因香港淪陷而離港避難，13歲隨父赴湛江市廣州灣加入由薛覺先組成嘅「覺先聲劇團」，並獲薛覺先同夫人唐雪卿賞識收為其門下弟子。梁素琴從阿爸同好友所改嘅兩個藝名「綺琴」同「素琴」中揀咗後者，就咁正式開展梨園藝壇生涯。梁素琴喺中國大陸演出回港後，曾跟隨京劇名宿鄒來儀習唱，自是學得梅派的唱腔風格。梁素琴之後聲名日噪，經常到中國大陸、越南、新加坡同馬來西亞等地走埠登台。

1949年，梁素琴首次參與電影演出，於由薛覺先、周坤玲等人主演嘅粵劇片《孟麗君》初次亮相，並獲薛覺先推薦出演皇后一角。呢件事之後，直至1969年，梁先後拍攝50幾部電影。1961年同香港電影從業者、、金影憐、黎坤蓮、、許卿卿、同譚倩紅結義成金蘭姊妹，合稱「九大姐」。

1964年梁素琴擔任正印花旦同副團長，同梁醒波（團長）、何驚凡、尤聲普、白文彪、顧青鋒、梁翠芬、賽麒麟、陳雪艷等30位伶人，組成「香港粵劇團」前往中華民國臺灣省參加雙十節勞軍、金門前線勞軍同公開演出30日粵劇。

1965年乙已蛇年春節，梁素琴為「碧麗劇團」（全女班）在深水埗、油麻地同香港大會堂演出，文武生係鄧碧雲、正印花旦係吳君麗同譚倩紅、梁素琴為二幫文武生、武生係「英屬馬來亞」回流嘅王劍鳴、丑生係張月兒。

1965年同關海山、區家聲、麥景君、朱少波同艷桃紅等伶人，聯袂到澳門媽閣廟演出5日粵劇。

1966年梁素琴為「新女兒劇團」嘅二幫花旦，夜場開臺前突然失聲，連對白都讀唔出聲，急得滿眶眼淚，好彩正印花旦鄧碧雲情商原任小生嘅李婉湘小姐同佢對調，化解呢場危機。

梁素琴喺1966年拜女畫家蔡佩珠小姐為師，學習中國畫，喺1969年參加喺香港大會堂高座八樓舉行嘅「蔡佩珠師生畫展」，向公眾展示佢嘅中國畫作品：「風雨歸帆」、「清溪垂釣」、「漁村歸掉」、「杏花春雨江南」、「秋江紅葉一帆懸」。「蕙寶音樂社」主持人黃夏蕙小姐同多位名媛貴婦前往捧場。

梁素琴是汪明荃嘅粵劇「唱腔指導」，梁素琴負責指導《天仙配》、《公主刁蠻駙馬嬌》、《糟糠情》；紅線女負責指導《穆桂英大破洪州》。

2021年4月16日，梁素琴獲香港演藝學院頒發榮譽院士銜，以表揚其藝術成就。汪明荃亦有到場致賀。

2022年11月20日朝早，梁素琴喺香港東區醫院因病安詳離世，享壽94歲。

## 家庭
梁素琴嘅阿爸係梁以忠，粵樂同粵曲名家。生母黎仲華喺梁素琴仲喺襁褓時因病早逝。繼母係瓊仙（張玉京），粵曲伶人。 

1970年，梁素琴同經營鋁業出入口商行嘅總經理潘朝碩先生喺香港大會堂婚姻註冊處舉行婚禮。佢嘅義結金蘭姊妹九大姐全部缺席觀禮。

## 長篇粵曲
*西施（56金星）：梁素琴、郭少文、陳彩蘭、陳惠貞、劉錦超、白雲龍
*王昭君（56金星）：梁素琴、林家聲、陳燕棠、白龍珠、黄佩蘭、葉夢痕
*穆桂英（57新聲）：梁素琴、李銳祖、馮鏡華、劉克宣、郭少文、羅家會、梁碧玉、劉錦超
*梁天來（58新聲）：梁素琴、鍾雲山、陳錦棠、劉克宣、郭少文、馮玉玲、小千歲、曾雲飛、簡耀佳
*泣荊花（58新聲）：梁素琴、鍾雲山、陳錦棠、梅欣、郭少文、簡耀佳、盧麗卿、江峰
*花木蘭（58新聲）：梁素琴、鍾雲山、羅家會、傳標安、白醒芬、鄭佩玲
*女兒香（59新聲）：梁素琴、陳錦棠、林家聲、小甘羅、曾雲飛、陳惠貞
*桃花仙子（59新聲）：梁素琴、鍾雲山、盧筱萍、梅欣、白龍珠、潘小桃
*客途秋恨（60金星）：梁素琴、鍾雲山、李錦昌、紅霞女、白艷紅、李錦帆
*情淚灑征袍（63新聲）：梁素琴、小千歲、孟磊明、白艷紅、小甘羅、曾雲飛

## 參考資料




## 出面網頁
* 梁素琴的白髮媽媽演出片斷 
* 梁素琴的老姑婆(老處女)演出片斷 
* 多才多藝 粱素琴 
* 粵曲 劍膽琴心  梁素琴  任劍輝
韓丹桐

**韓丹桐**（**Han Dantong**，）原名**韓丹彤**，係中國女演員、歌手，喺山東濟南出世，中央戲劇學院畢業。
青春派

《**青春派**》係一部由劉杰執導嘅2013年中國電影，劇情敘述一班就嚟參加高考嘅學生喺青春期戀愛、家庭同夢想之間面臨嘅勇敢、叛逆及阻礙。擔任主角嘅董子健獲得第50屆金馬獎最佳新演員提名。
摘下你的面具

《**摘下你的面具**》係由林紅光執導嘅中國刑事偵探電視劇，由陳忠貴、陳夢編劇，黃宥明、王彤羽、馬梓涵、張亞希、霍青、王萌黎、梁鳴、湯晶媚等主演。
未經安排的青春

《**未經安排的青春**》係由酷樂潮玩同埋鄔氏影業(北京)有限公司出品，黃宥明、余昊洋領銜主演，張芮晴、周曆傑、子望、葉思偉、謝易橋等聯合主演嘅青春劇，故事講述一班18歲到24歲年輕人嘅成長故事。
致我們終將到來的愛情

《**致我們終將到來的愛情**》係2016年中國電影，係由鄭來志編劇並執導，李菲兒、黃宥明等人主演嘅愛情電影。呢套戲講述一對相戀7年嘅情侶，喺面臨麪包同愛情兩難時所作出嘅選擇。
隱閉中年

《**隱閉中年**》（***A Man Called Otto***）係一套2022年嘅喜劇電影，由做導演，編劇。套戲係第二次改編嘅2012年小說《》，上一次改編係瑞典電影《想死冇咁易》，由做導演同編劇。主演係湯漢斯、、、。

## 演員
* 湯漢斯 飾演 Otto Anderson
** Truman Hanks 飾演 後生嘅Otto Anderson
*  飾演 Marisol
*  飾演 Sonya
*  飾演 Tommy
*  飾演 Jimmy
*  飾演 地產經紀
追

《**追**》可以係指：
*追 (張國榮)：香港歌手張國榮歌曲
*追 (孫燕姿)：新加坡歌手孫燕姿歌曲，收錄喺佢嘅《是時候》專輯入面。
*追 (Tyson Yoshi)：香港歌手Tyson Yoshi歌曲
*台灣歌手吳克羣歌曲，收錄喺佢嘅《寂寞來了怎麼辦》專輯入面
*追_(電視劇)：2007年郭靖宇、柏杉執導電視劇
*追_(張米辰專輯)：中國歌手張米辰2018年發行嘅專輯
追 (孫燕姿)

《**追**》係新加坡歌手孫燕姿喺2011年6月推出嘅歌曲，收錄喺佢嘅《是時候》專輯入面。

呢首歌嘅MV係孫燕姿結婚之後首次拍嘅MV，得到新加坡旅遊局贊助，MV內容加插咗唔少新加坡城市風光，例如魚尾獅同埋植物園等。

## 參考
虛擬舖頭研究

（）係喺 2010 年代興起嘅一種市場學研究做法，會用到 VR。

## 概論

市場學係商學一門，專研究點樣有效噉賣嘢，會好關注消費者行為。喺廿世紀嗰陣，市場學工作者普遍認為要研究消費者行為，最理想係索性去舖頭（或者第啲會有人買嘢嘅地方）度觀察吓啲人買嘢嗰時嘅行為；不過呢種研究可以幾嘥時間精神；而隨住廿一世紀初 VR 等嘅技術興起，市場學研究開始有咗虛擬舖頭呢家嘢－喺呢啲研究入面，
*研究者會搵班受試者返嚟，畀佢哋體驗一間（例如）以 VR 形式存在嘅超市，佢哋可以喺間超市裏面揀嘢買；
*研究者事先將個 VR 程式編寫成「識得自動噉記綠啲受試者嘅行為」，量度受試者揀咗邊啲產品嚟買；
*研究者跟住就可以剖析（例如）啲產品「擺喺貨架上樣眼嗰啲位置」會唔會影響件產品畀人買嘅機率；
同時打前嘅研究經已確立咗，消費者喺虛擬舖頭裏面展現嘅消費行為，同佢哋喺現實舖頭裏面展現嘅冇乜顯著嘅分別－用行話講即係話，「用 VR 舖頭入面嘅買嘢行為」嚟量度「現實世界嘅消費行為」，算係一種有效度嘅做法。

到咗 2020 年代初，有好多市場學工作者都睇好虛擬舖頭研究，覺得呢種研究可以將「量度消費者行為」等嘅工作自動化，慳到好多時間精神。

## 睇埋
*人機互動
*虛擬經濟

## 註釋

## 攷
色惑

《**色惑**》係香港歌手楊千嬅喺2014年7月10號發行嘅單曲，由Lara Nahum，SMIDI作曲，周耀輝作詞，Edward Chan、舒文、于逸堯共同監製，由寰亞唱片出品。

呢首歌推出嗰陣，首先推出2分54秒嘅版本，之後再推出4分29秒嘅Extended Version。由於歌曲嘅風格同之前楊千嬅一貫嘅曲風唔同，加上楊千嬅喺MV入面嘅性感造型同埋舞蹈，所以推出既時候引起咗唔少討論。

## 參考
海峽唱片

**海峽唱片**（Hype Record）係新加坡一間唱片兼經理人公司，由林強創辦，同新加坡新傳媒私人有限公司多年來密切合作。

## 已經解約藝人

* 范文芳
* 黃湘怡

## 外部連結
*
*官方網站
*Discog網站 海峽唱片資料
## 參考來源
神天聖書

**神天聖書**係馬禮遜翻譯嘅第一本中文《聖經》，喺聖經嘅中文翻譯史上具有重要地位。

## 簡介
1807年9月7號，第一位到中國嘅新教宣教士英國倫敦會嘅馬禮遜抵達廣州，無幾耐就開始翻譯《聖經》。佢參考巴設譯本，喺1810年譯完《使徒行傳》。1811年同1812年又譯完《路加福音》同《約翰福音》，到1813年將《新約》譯完，並喺1814年出版。之後，佢同宣教士米憐合作喺1819年11月完成咗《舊約全書》嘅翻譯。1823年喺麻六甲將全部《聖經》以《神天聖書》呢個名出版，全書共分21卷。《舊約》稱為《舊遺詔書》、《新約》就稱為《新遺詔書》。所以有人又將呢個譯本稱為「馬禮遜米憐譯本」。（米憐翻譯嘅部分係：《申命記》、《約書亞記》、《士師記》、《撒母耳記》、《列王紀》、《歷代記》、《以斯帖記》、《尼希米記》、《約伯記》等，呢啲都係經過馬禮遜嘅校閱。）而之後馬禮遜又針對神天聖書進行修訂，完成「我等救世主耶穌新遺詔書」（新約）同「舊遺詔書」（舊約）。 馬禮遜認為，作為一位譯者，肩負雙重任務：第一，正確噉理解原文嘅意義、感情同精神；第二，用清楚、精確、熟練嘅文字，將原文嘅意思、感情同精神表達出嚟。早期翻譯《聖經》其中一大難題在於由零開始，要創立一套術語。今日耳熟能詳嘅「天國」、「弟兄」、「福音」、「使徒」等詞彙都係嚟自馬禮遜譯本，由於馬禮遜譯本嘅自身特點同佢翻譯原則令到佢成為文理譯本嘅主流，之後各式嘅中文聖經版本，都係喺《神天聖書》嘅基礎上，翻譯、更新、出版同發行。《聖經》中文全譯本嘅完成係近代基督教宣教事業嘅一大成功嘅標誌。作為上帝嘅話語，中文全譯本嘅出版，促進咗福音喺中國嘅傳播。唔單止對中國近現代文學產生重要影響，同時亦為後來嘅信徒從事《聖經》翻譯提供咗藍本。

特點係以文言文為主體，夾雜白話。冇將Testament翻譯做「約」，而翻譯做「遺詔」，因為Testament唔單止有「約」嘅意思，亦有「遺命」嘅意思。

## 神天聖書卷目
#創世記
#出埃及記
#利未記
#民數記
#申命記
#約書亞記-士師記
#路得記-撒母耳記下
#列王紀上-列王紀下 
#歷代志上
#歷代志下
#以斯拉記-約伯記
#詩篇
#箴言-雅歌
#以賽亞書
#耶利米書-耶利米哀歌
#以西結書
#但以理書-瑪拉基書 
#馬太福音-馬可福音
#路加福音-約翰福音
#使徒行傳-哥林多後書
#加拉太書-啟示錄

## 參考
跟我的前妻談戀愛

《**跟我的前妻談戀愛**》可以係指：
*跟我的前妻談戀愛_(電視劇)：2009年戚健執導，中國電視劇
*跟我的前妻談戀愛_(電影)：2010年李公樂執導，中國電影
*跟我的前妻談戀愛_(小説)：中國創作人李唯創作小説
2002年國際象棋世界盃

**2002年國際象棋世界盃**（英語：**Chess World Cup 2002**）係國際棋聯主辦嘅第2屆國際象棋世界盃，賽事喺2002年10月9號至20號喺印度海得拉巴舉行。最後由印度代表維斯瓦納坦·阿南德捧盃。

## 賽事
### 分組賽
#### A組

#### B組

#### C組

#### D組

### 淘汰賽

#### 決賽

## 參考
全國象棋個人賽

**全國象棋個人賽**係中華人民共和國最高級別嘅中國象棋比賽之一，係由國家體育總局棋牌運動管理中心搞。

## 歷屆冠軍
### 男子組
#1956年 楊官璘
#1957年 楊官璘 (2)
#1958年 李義庭
#1959年 楊官璘 (3)
#1960年 胡榮華
#1962年 胡榮華 (2)、楊官璘 (4)（並列）
#1964年 胡榮華 (3)
#1965年 胡榮華 (4)
#1966年 胡榮華 (5)
#1974年 胡榮華 (6)
#1975年 胡榮華 (7)
#1977年 胡榮華 (8)
#1978年 胡榮華 (9)
#1979年 胡榮華 (10)
#1980年 柳大華
#1981年 柳大華 (2)
#1982年 李來群
#1983年 胡榮華 (11)
#1984年 李來群 (2)
#1985年 胡榮華 (12)
#1986年 呂欽
#1987年 李來群 (3)
#1988年 呂欽 (2)
#1989年 徐天紅
#1990年 趙國榮
#1991年 李來群 (4)
#1992年 趙國榮 (2)
#1993年 許銀川
#1994年 陶漢明
#1995年 趙國榮 (3)
#1996年 許銀川 (2)
#1997年 胡榮華 (13)
#1998年 許銀川 (3)
#1999年 呂欽 (3)
#2000年 胡榮華 (14)
#2001年 許銀川 (4)
#2002年 於幼華
#2003年 呂欽 (4)
#2004年 呂欽 (5)
#2005年 洪智
#2006年 許銀川 (5)
#2007年 趙鑫鑫
#2008年 趙國榮 (4)
#2009年 許銀川 (6)
#2010年 蔣川
#2011年 孫勇征
#2012年 王天一
#2013年 謝靖
#2014年 鄭惟桐
#2015年 鄭惟桐 (2)
#2016年 王天一 (2)
#2017年 徐超
#2018年 汪洋
#2019年 王天一 (3)
#2020年 王廓

### 女子組
#1979年 黃子君
#1980年 謝思明
#1980年 單霞麗
#1981年 林野
#1981年 謝思明 (2)
#1982年 謝思明 (3)
#1983年 謝思明 (4)
#1984年 單霞麗 (2)
#1985年 高華
#1986年 胡明
#1987年 謝思明 (5)
#1988年 黃玉瑩
#1989年 黃薇
#1990年 胡明 (2)
#1991年 胡明 (3)
#1992年 胡明 (4)
#1993年 胡明 (5)
#1994年 胡明 (6)
#1995年 伍霞
#1996年 高懿屏
#1997年 王琳娜
#1998年 金海英
#1999年 黃薇 (2)
#2000年 王琳娜 (2)
#2001年 張國鳳
#2002年 郭莉萍
#2003年 黨國蕾
#2004年 郭莉萍 (2)
#2005年 趙冠芳
#2006年 伍霞 (2)
#2007年 唐丹
#2008年 尤穎欽
#2009年 王琳娜 (3)
#2010年 唐丹 (2)
#2011年 唐丹 (3)
#2012年 唐丹 (4)
#2013年 唐丹 (5)
#2014年 王琳娜 (4)
#2015年 陳幸琳
#2016年 唐丹 (6)
#2017年 陳麗淳
#2018年 唐丹 (7)
#2019年 唐丹 (8)
#2020年 唐丹 (9)

## 參考
區別詞

**區別詞**，又叫**非謂形容詞**，係表示事物特徵同分類，只會用嚟修飾名詞同名詞性短語嘅詞。區別詞大部分只可以做定語，有啲可以做狀語；除咗「非」之外，唔受其他副詞修飾。例子有「雄」、「雌」、「正」、「副」、「大型」、「小型」、「特殊」、「一般性」等等。

同普通形容詞唔同嘅地方主要係區別詞唔可以做謂語，只可以作為定語修飾名詞，或者同結構助詞「的」（「嘅」）構成「的字結構」（名詞性結構），所以叫做「非謂形容詞」。

## 注

## 參考資料
ID2020

**ID2020**係非政府組織 (501(c)(3)) 主張為幾億未有身份證嘅人，同未被管理嘅群體，例如難民去整數碼身份。

## 武漢肺炎陰謀論
有話ID2020同比爾·蓋茨有計劃咁為武漢肺炎推行強制接種疫苗同為病人。基於呢啲陰謀論，ID2020嘅職員收過死亡恐嚇。

## 參與者
曾經或依家參與ID2020研發組織有：

## 參考資料
國際象棋世界盃

**國際象棋世界盃**（英語：**Chess World Cup**）係國際棋聯主辦嘅國際象棋賽事之一。

## 歷屆比賽

## 參考
香爐灰

**香爐灰**，灰一種，香爐燒香跌落來，又叫**香灰**。道教相關民俗，睇成同神明有關，可以醫病。香本身就由種種草木制成，就此灰中亦有藥效，亦見於藥書。舊時治小病，好似肚痛咁，又治傷口，有止血之效。而香爐灰為祭神之物，亦有得神明庇祐而能驅邪，廟宇香爐灰更加有效。灰亦可以做肥料，用來種草種木。

由於有佢用途，有人會有廟宇攞灰，甚至有人買賣香爐灰。

## 藥
大明李時珍寫本草綱目，土部香爐灰咁講，「跌扑金刃傷損、罨之、止血生肌。香爐岸、主疥瘡。」

## 攷
黃瀞瑩

**黃瀞瑩**（），花名**學姊**，係中華民國嘅政治人物，因為喺2018年7月上YouTube節目爆紅。臺北人，臺灣民眾黨籍，從政之前當過ETtoday新聞雲要聞中心嘅記者、經營臺北市長柯文哲粉絲專頁嘅小編同埋臺北市政府秘書處副發言人。2020年代表臺灣民眾黨參選不分區立委但落選。2022年11月26日喺臺北市第一選區（士林區、北投區）以第一高票（29,270票）當選第十四屆臺北市議員。

## 生平
黃瀞瑩生長喺臺北市士林區天母地區，父親創業銷售線材，母親係會計，姖係家中長女，有個細佬。從小父母期望姖讀財經系或企業管理系，或當笛子音樂家或公務員，但係姖嘅"反骨個性"讓姖選擇讀新聞系。

喺輔仁大學讀緊新聞系嘅時候，曾經要做體育記者，但無果而終，所以經過同學嘅介紹，到網絡媒體做政治記者搵食。

## 參考資料
姚澤汶

**姚澤汶**（，），綽號**肥蚊**（**Fat Man**），係香港YouTuber，亦係網上短片平台小薯茄嘅成員。佢喺香港浸會大學電影學院畢業，2021年加入咗小薯茄。

## 演出
### 電影
*2022年：《猛鬼3寶》 飾 Andy
*2023年：《死屍死時四十四》 飾 伴郎

### 電視劇（ViuTV）
*2023年：《Food Buddies》 飾 Max
*2025年：《翻盤下半場》 飾 醉酒客

### 電視節目（ViuTV）
*2022年：《波係咁踢》第26-30集嘉賓

## 出面網頁
*
驅魔龍族馬小玲

《**驅魔龍族馬小玲**》係套2022年開拍但一路都未上畫嘅香港電影，屬亞洲電視劇集《我和殭屍有個約會》嘅電影版本，同電視劇版本設定相似，但屬唔同嘅世界。套戲由原作編劇陳十三做導演、監製同編劇，並由吳千語、黃宗澤、蔡潔、呂良偉、廖子妤主演。
## 演員
### 主要演員
*吳千語 飾 馬小玲
*黃宗澤 飾 況天祐
*蔡潔 飾 王珍珍
*呂良偉 飾 山本一夫
*廖子妤 飾 山本未來
### 其他演員
*吳啟洋 飾 況復生
*黃梓樂 飾 童年況復生
*岑珈其 飾 金正中	
*劉心悠 飾 妙善
*郭柏妍 飾 初春
*蘇麗珊 飾 小魅
*朱栢康 飾 藍波
*謝雪心 飾 金姐
*黃文慧 飾 求嫂
*張永歆
中年好聲音

《**中年好聲音**》（），係香港無綫電視嘅歌唱比賽節目，由車婉婉主持。

前奏節目《中年好聲音 向夢想再出發》喺2022年11月5號同11月12號逢禮拜六22:30到23:00喺翡翠台播出，而正式比賽就喺同年11月27號開始逢禮拜日21:30到23:00喺翡翠台播出，2023年1月29號開始調動到逢禮拜日20:30到22:00播出，播到4月16號誕生總決賽六強。總決賽《中年好聲音登峯之戰》喺4月23號禮拜日20:30到22:45播出。

節目公開招募35歲或以上嘅人參加，篩選出100位入圍參賽者，當中比較出名嘅參賽者包括街頭表演者「屯門娜娜」董幸兒、無綫電視特約演員邱芷微、前歌手周吉佩、前歌手曹敏寶、街頭藝人龍婷、李美林二家姐李思林等等。

比賽最後由周吉佩、李佳同羅啟豪分別攞冠、亞、季軍，而龍婷就攞「觀眾最愛好聲音」。

比賽完後另外有一集特別篇《中年好聲音紅白大戰》，由男女選手各九位進行男女比併，喺2023年5月7號禮拜日21:30到23:45播出。

因為節目受到歡迎，所以無綫電視喺2023年決定開拍第二季，即係《中年好聲音2》。

## 參賽者

## 總決賽結果

## 每集一覽

## 節目調動
*2023年1月8號：由於直播《萬千星輝頒獎典禮》，所以停播一次。
*2023年1月22號：由於播映《新春保良迎金兔》，所以調動到1月21號同一時段播。
*2023年4月16號：由於播映《獎門人開心消費感謝祭》，所以調動到21:30-23:00播。

## 出面網頁
*中年好聲音 - 主頁 - tvb.com
黃金盛宴

《**黃金盛宴**》（）係香港無綫電視嘅煮食節目，由馬浚偉主持，由2022年10月24號到11月9號禮拜一到三22:30到23:05喺翡翠台播出。節目請咗一大班曾經參與過無綫電視煮食節目嘅大廚合力泡製幾味餸。

## 大廚名單

## 出面網頁
*黃金盛宴 - 主頁 - tvb.com
唔玩唔知有獎攞

《**唔玩唔知有獎攞**》（）係香港無綫電視嘅互動遊戲節目，由陸浩明、吳若希、林正峰主持，由2022年11月14號到11月18號禮拜一到五22:30到23:05喺翡翠台播出。節目會直播嘉賓玩遊戲，而觀眾可以事先去估賽果，估啱就可以攞到分參加抽獎。另外同年11月19號《萬千星輝賀台慶》入面嘅《香港小姐再競選決賽》環節，亦用咗呢個模式畀觀眾估賽果。

## 出面網頁
*唔玩唔知有獎攞 - 主頁 - tvb.com
遊走世界天與地

《**遊走世界天與地**》（）係香港無綫電視嘅遊埠節目，由黃翠如主持，由2022年11月21號到11月30號禮拜一到三22:30到23:05喺翡翠台播出。節目主持會遊覽瑞士、敘利亞、摩納哥同摩爾多瓦。

## 出面網頁
*遊走世界天與地 - 主頁 - tvb.com
大牌筵席

《**大牌筵席**》（）係香港無綫電視嘅飲食節目，由2022年12月5號到12月19號禮拜一到三22:30到23:05喺翡翠台播出。節目介紹香港唔同大牌檔。

## 主持陣容
黎諾懿、李家鼎、江嘉敏、戴祖儀、林盛斌、吳浩康、衛詩雅、楊潮凱、陸浩明、蔣怡、林凱恩、鄭世豪、譚玉瑛、阮兆祥、丁子朗、游嘉欣

## 節目調動
*2022年12月6號：由於播出特備節目《悼念江澤民》，所以停播一次，最後一集順延到12月19號禮拜一同一時段播。

## 出面網頁
*大牌筵席 - 主頁 - tvb.com
豪遊咖啡

《**豪遊咖啡**》（）係香港無綫電視嘅飲食清談節目，由陳豪、袁偉豪主持，由2022年12月20號到12月28號禮拜一到三22:30到23:05喺翡翠台播出，最後一集喺12月31號禮拜六20:30到21:00播。節目主持會介紹唔同咖啡店，又會同嘉賓一路嘆咖啡店一路傾下偈。

## 每集一覽

## 出面網頁
*豪遊咖啡 - myTV SUPER
全能司儀選拔大賽2022

《**全能司儀選拔大賽2022**》（）係香港無綫電視嘅選秀節目，由鄭裕玲、林盛斌、陸浩明、鄭衍峰、許文軒主持，由2022年11月3號到11月11號禮拜四、五22:30到23:05喺翡翠台播出。節目招募一班藝員比試司儀技巧，贏咗嘅就可以做11月19號《萬千星輝賀台慶》嘅司儀，最後由蔡國威、黃建東贏咗。

## 參賽者

## 出面網頁
*全能司儀選拔大賽2022 - 主頁 - tvb.com
45日環遊日本

《**45日環遊日本**》（）係香港無綫電視嘅遊埠節目，由張寶兒、姜麗文、蔣家旻主持，由2022年11月24號到12月9號禮拜四、五22:30到23:05喺翡翠台播出。節目主持會各自由嘉賓主持項明生陪同去日本唔同地方玩。

## 出面網頁
*45日環遊日本 - 主頁 - tvb.com
美盧篇

《**美盧篇**》（Μένων，羅馬字：Ménōn）係柏拉圖嘅蘇格拉底式對話。

喺美盧篇當中，就有講到蘇格拉底同人討論知識嘅定義，途中主張「淨係得真確信念唔算係具有知識」噉嘅見解。

## 睇埋
*知識論

## 攷
王俊凱

**王俊凱**（；；）係一個中國大陸男歌手，佢響重慶出世，2010年同王源、易烊千璽組成男子組合TFBOYS入行擔任隊長，2013年出道。

## 綜藝節目
*《全員加速中》（2015年）
*《高能少年團》（2017年）
*《高能少年團》第二季（2018年）
*《中餐廳》第二季（2018年）
*《中餐廳》第三季（2019年）
*《我們的樂隊》（2020年）
*《恰好是少年》（2021年）

## 影視作品
*《老炮兒》（2015年）
*《長城》（2016年）
*《解憂雜貨店》（2017年）
*《我和我的家鄉》（2020年）
*《爵跡2：冷血狂宴》（2020年）
*《叱吒風雲》（2021年）
*《1921》（2021年）
*《斷·橋》（2022年）
*《萬里歸途》（2022年）

## 音樂作品
*《樣（YOUNG）》（2015年）
*《摩天輪的思念》（2016年）
*《樹讀》（2016年）
*《小棉襖》（2017年）
*《不完美小孩》（2017年）
*《煥藍·未來（Karry On）》（2017年）
*《中國夢》（2017年）
*《我在誅仙逍遙澗》（2018年）
*《圓夢一代》（2018年）
*《有種味道叫做家》（2018年）
*《我的》（2018年）
*《醒著》（2018年）
*《青春路上》（2019年）
*《春天在哪裡》（2019年）
*《心引力》（feat. 蔡依林）（2019年）

## 出面網頁

* 
* 
* 
*
蘇格拉底式對話

**蘇格拉底式對話**（，）係前4世紀古希臘開始有嘅一種文體，描寫蘇格拉底同第啲角色就各種哲學課題進行反覆嘅答問。

## 睇埋
*批判思考
*蘇格拉底反詰法

類:文學體裁